Montreal (inaandikwa Montréal kwa Kifaransa) ni mji katika nchi ya Kanada. Ni mji mkubwa wa mkoa wa Quebec na pia wa pili kwa ukubwa katika Kanada nzima. Kuna wakazi zaidi ya milioni nne wanaoishi katika rundiko la mji huo. Wikimedia Commons ina media kuhusu: Montreal Picha za satalaiti za Montreal kwenye WikiMapia Tovuti rasmi ya Montreal Archived 7 Aprili 2009 at the Wayback Machine. Maisha ya Montreal (1840–1945), Picha toka Jumba la Makumbusho la McCord. The Atlas of Canada Archived 26 Aprili 2006 at the Wayback Machine.: Montreal, circa 1915 Archived 26 Aprili 2006 at the Wayback Machine. Bibliothèque Nationale du Québec Archived 22 Desemba 2007 at the Wayback Machine. (Maktaba Kuu ya Quebec): various high-resolution maps, accessible via "Index des toponymes" / "M" / "Montréal (Québec) Tovuti rasmi ya utalii ya Quebec Archived 13 Aprili 2009 at the Wayback Machine. Montréal toka kwenye The Canadian Encyclopedia Archived 23 Februari 2009 at the Wayback Machine. Montréal travel guide kutoka Wikisafiri


Papa Pius VIII (20 Novemba 1761 – 30 Novemba 1830) alikuwa Papa kuanzia tarehe 31 Machi/5 Aprili 1829 hadi kifo chake. Alitokea nchi ya Italia. Alitokea Cingoli, Italia. Jina lake la kuzaliwa lilikuwa Francesco Saverio Castiglioni. Alimfuata Papa Leo XII na kuvishwa taji la Kipapa tarehe 5 Aprili 1829. Akafuatwa na Papa Gregori XVI. Orodha ya Mapapa https://www.vatican.va/content/vatican/en/holy-father.index.html#holy-father https://www.vatican.va/content/vatican/en/holy-father.index.html#holy-father Papa Pius VIII katika Kamusi Elezo ya Kikatoliki


Daraja ni jengo lililoundwa kwa kusudi la kuwa na njia ya kupitia juu ya pengo au kizuizi. Mfano mzuri ni daraja linaloendeleza barabara juu ya mto, bopo au juu ya barabara nyingine. Kuna aina nyingi za madaraja. Ukubwa wa daraja unategemea upande mmoja upana wa kizuizi kinachotakiwa kuvukiwa, yaani upana wa mto au bopo, na kwa upande mwingine uzito wa mizigo itakayopita juu ya daraja. Daraja la kuvukisha watu halina mzigo mkubwa lakini daraja linalopokea njia ya reli au barabara kuu litabeba uzito mkubwa. Kuna pia madaraja yanayovusha mfereji juu ya mto hivyo kuwezesha meli kupita juu ya meli nyingine. Kwa jumla madaraja ni sehemu muhimu za miundombinu ya kila nchi. Madaraja ya kwanza yalitengenezwa kwa mbao. Baadaye watu waliendelea kutumia mawe. Tangu karne ya 18 madaraja ya chuma yalianza kujengwa. Baadaye madaraja mengi yamejengwa kwa kutumia saruji pamoja na feleji. Daraja refu zaidi duniani ni Bang Na Expressway mjini Bangkok (Uthai) lenye urefu wa kilomita 54. Linapitisha barabara kuu ya mpito juu ya eneo la jiji. Daraja refu la pili ni Lake Pontchartrain Causeway linalovuka ziwa Pontchartrain karibu na mji wa New Orleans (Marekani) lenye urefu wa kilomita 38.


"Bernadeta" (Marie-Bernarde) Soubirous (Lourdes, Hautes-Pyrénées, 7 Januari 1844 - Nevers, Nièvre, 16 Aprili 1879) alikuwa mtawa wa Kanisa Katoliki nchini Ufaransa. Tarehe 14 Juni 1925 Papa Pius XI alimtangaza mwenye heri na tarehe 8 Desemba 1933 mwenyewe alimtangaza mtakatifu bikira. Sikukuu yake imepangwa tarehe ya kifo chake au 18 Februari, siku ambapo Bikira Maria alimuahidiwa kumpatia heri, ingawa si katika maisha ya duniani. Anajulikana hasa kwa njozi za Bikira Maria alizojaliwa kwenye pango la Massabielle kati ya tarehe 11 Februari na 16 Julai 1858. Hatimaye Maria alijitambulisha kama Kukingiwa Dhambi ya Asili, sifa yake iliyotangazwa na Papa Pius IX kuwa dogma ya imani Katoliki miaka 4 ya nyuma. Ingawa viongozi wa Kanisa walikuwa na shaka kwanza, utafiti uliwafanya wakubali ukweli wa tukio hata inaanzishwa adhimisho la Bikira Maria wa Lourdes na patakatifu palipojengwa mahali pake pamekuwa mahali pa hija panapofikiwa na watu zaidi ya milioni 5 kwa mwaka. Baada ya kustahimili mengi upande wa mwili (kipindupindu, pumu kali, kifua kikuu n.k.) na wa nafsi (dhuluma kutoka kwa watu wasioamini njozi zake au waliomuonea kijicho kwa hizo), alifariki akiwa na umri wa miaka 35 tu.


Vita ya Miaka Saba ilitokea kati ya miaka 1756 hadi 1763. Ilitokana na mashindano ya nchi za Ulaya ikasambaa pande nyingi za dunia. Hivyo imeitwa "Vita Kuu ya Dunia" ya kwanza hata kama jina hili kwa kawaida linatumiwa kwa ajili ya vita kati ya 1914 na 1918. Washiriki katika vita hii walikuwa nchi za Ulaya na koloni zao pia watu wa sehemu mbalimbali za dunia walioshikamana nao. Walipopigana walikuwa: Nchi za Kijerumani Prussia na Hannover pamoja na Uingereza na koloni zake katika Amerika na Asia upande mmoja Nchi za Kijerumani za Austria na Saksonia pamoja na Urusi, Uswidi halafu Ufaransa pamoja na koloni zake katika Amerika na Uhindi. Ureno na Hispania zilivutwa ndani ya vita baadaye, pia Waholanzi ambao hawakushiriki katika vita vilishambuliwa katika Uhindi. Vita ilianza kwa sababu mbili hasa: ndani ya Amerika ya Kaskazini Ufaransa na Uingereza zilishindana kuhusu upanuzi wa maeneo yao. katika Ulaya Prussia iliwahi kutwaa jimbo la Silesia kutoka Austria na Austria ilitaka kuchukua jimbo hili tena. nchi nyingi za Ulaya ziliogopa uwezo mkubwa mno wa nchi nyingine ikiruhusiwa kushinda vitani hivyo ziliamua kuingilia kati Mashindano na hofu hizi zilisababisha kutokea kwa makambi haya mawili makubwa.


Kitabu cha Kutoka ni kitabu cha pili katika Tanakh (yaani Biblia ya Kiebrania), na kwa hiyo pia katika Agano la Kale (sehemu ya kwanza ya Biblia ya Kikristo); kitabu cha kwanza ni Mwanzo. Kwa asili kimeandikwa kwa Kiebrania, na katika lugha hiyo kinaitwa שמות, Shemot, maana yake “majina”, kutokana na neno lake la kwanza. Wengine wanakiita Kitabu cha Pili cha Mose (au Musa) kwa vile inafikiriwa kuwa ndiye mwandishi wa kitabu hicho. Kwa lugha ya Kiyunani, kinaitwa ἔξοδος, Exodos, maana yake “kuondoka kwa watu wengi pamoja”. Kitabu cha Kutoka kina sura arobaini. Sura 1 hadi 18 zinasimulia Waisraeli walivyokombolewa na Mungu kutoka utumwani kule Misri na walivyosafiri mpaka Mlima Sinai. Sura 19 hadi 24 zinasimulia Mungu alivyofanya nao agano pamoja na kuwapa mwongozo wa maisha (Amri Kumi na maagizo mengine). Sura 25 hadi 31 zinaeleza utengenezaji wa hema takatifu (au hema la mkutano) na Sanduku la Agano. Sura 32 hadi 34 zinahadithia Waisraeli walivyoasi na kuabudu sanamu ya ndama wakati Mose alipokuwa amekwenda kuzungumza na Mungu mlimani Sinai. Hatimaye, sura 35 hadi 40 zinaeleza maagizo mengine kuhusu hema takatifu.


Valletta (pia: La Valetta, kwa Kimalta: il-belt "mji") ni mji mkuu wa Malta wenye wakazi 7,100. Mji ulijengwa kama mji-boma kwenye ncha ya rasi ndogo inayozungukwa na maji ya bahari pande tatu. Valletta limepokea jina lake kwa heshima ya Jean de la Valette aliyekuwa mkuu wa Wanamisalaba wa chama cha hospitali ya Mt. Yohane wa Yerusalemu. Valette aliamuru kujengwa kwa mji huu baada ya uvamizi wa Waturuki waliojaribu kuteka Malta mwaka 1565. Waturuki hawakufaulu wakafukuzwa na Valette aliona haja ya kuwa na mji imara kabisa kama hao watataka kurudi. Hivyo mji mpya ulijengwa kuanzia mwaka 1566 kwenye ncha ya rasi yenye bandari asilia bora. Mnamo mwaka 1700 Valetta ilikuwa mji wenye ukuta imara kushinda miji yote. Mji una majengo mengi ya kihistoria hata ukaingizwa katika orodha ya UNESCO ya urithi wa dunia. Idadi ya wakazi imepungua kwa sababu watu wengi walikwenda kujenga mashambani.


Waberberi ni wakazi asilia wa Afrika ya Kaskazini kuanzia Moroko hadi Misri na nchi za Sahara. Wenyewe wanajiita Amazigh (au: Imazighen) yaani "watu huru". Kabila lao mojawapo linalojulikana hasa ni Watuareg wanaokalia maeneo ya jangwa kubwa la Sahara. Leo hii wamepungua kwa sababu wengi wamezoea kutumia lugha ya Kiarabu, hivyo wanahesabiwa kati ya Waarabu. Wanaoendelea kutumia lugha ya Tamazight (au: Kiberber) kama lugha ya kwanza ni: takriban theluthi ya watu huko Moroko, asilimia 10-15 nchini Algeria, labda asilimia 3 nchini Libya, idadi ndogo zaidi wako Tunisia, laki kadhaa huishi katika nchi za Sahara kama Mali na Niger halafu wako kwa idadi ndogo Burkina Faso, Misri na Mauritania. Kutokana na uhamiaji kuna nusu milioni nchini Ufaransa. Katika nchi kavu jangwani au karibu na jangwa maisha yao ni ya ufugaji na kuhamahama. Mlimani wanalima. Leo hii ni hasa Watuareg wanaoendelea na maisha ya kuhamahama. Katika historia wamejulikana tangu ilipoanza kuandikwa. Waroma na Wagiriki wa Kale waliwaita kwa majina kama Wanumidia, Wagaramanti au Walibya. Kabla ya unenezaji wa Uislamu wengi walikuwa Wakristo na mashuhuri kati hao alikuwa Monika, mama wa Agostino wa Hippo.


Steven Weinberg (3 Mei 1933 - 2021) alikuwa mwanafizikia kutoka nchi ya Marekani. Hasa alichunguza usumaku. Mwaka wa 1979, pamoja na Sheldon Glashow na Abdus Salam alikuwa mshindi wa Tuzo ya Nobel ya Fizikia.


Irwin Rose (amezaliwa 16 Julai 1926) alikuwa mwanabiolojia kutoka nchi ya Marekani. Hasa alichunguza kuyeyusha kwa protini. Mwaka wa 2004, pamoja na Aaron Ciechanover na Avram Hershko alikuwa mshindi wa Tuzo ya Nobel ya Kemia.


ABBA lilikuwa kundi la muziki wa aina ya pop kutoka nchini Uswidi, ambao waliwika sana kunako miaka ya 1970 na 1980. Jina la "ABBA" lilitokana na kila herufi ya kwanza ya jina la mwanakundi: Agnetha Fältskog Björn Ulvaeus Benny Andersson, na Anni-Frid Lyngstad. ABBA walikuja kuwa maarufu sana baada ya kushinda mwaka 1974 katika mashindano ya kutafuta nyimbo bora za nchi za Ulaya (Eurovision Song Contest). Walikuwa na vibao vingi tu malidhawa. Vibao kama vile "Dancing Queen", "SOS", "Mamma Mia", na "Waterloo". Karibuni nyimbo zao zote zilikuwa zikitungwa na Ulvaeus na Andersson. Kundi lilikuwa kuvunjika mnamo mwaka wa 1982, lakini bado vibao viliendelea kuwa maarufu. Nyimbo moja ya ABBA ilibahatika kuonekana katika baadhi ya filamu (ikiwemo filamu ya Kiaustralia-The Adventures of Priscilla, Queen of the Desert na Muriel's Wedding. 1977 – ABBA – The Movie (filam) 1980 – ABBA – In Concert (filam) 1992 – ABBA Gold (video) 1993 – More ABBA Gold (video) 2004 – ABBA – The Definitive Collection (video), ABBA – The Last Video Ever (filam) 2008 – Mamma Mia!


Picha:تى بى جوشوا.jpg Temitope Balogun Joshua (anayejulikana sana kwa jina la T. B. Joshua; 12 Juni 1963 - 5 Juni 2021) alikuwa mchungaji na nabii kutoka nchi ya Nigeria ambaye hujulikana kwa kusaidia watu wenye matatizo mbalimbali kwa njia mbalimbali, zikiwemo njia za maombezi ya papo kwa papo na maombezi kwa njia ya televisheni. Alikuwa mwanzilishi na kiongozi wa Sinagogi na Kanisa la Mataifa yote (The Synagogue, Church Of All Nations) ambalo pia ni shirika la kikristo linaloendesha kituo cha televisheni kiitwacho Emmanuel TV kilichopo katika mji wa Lagos nchini Nigeria. T. B. Joshua alikuwa na umaarufu barani Afrika na kuwa na wafuasi wengi zaidi katika mitandao ya kijamii, akiwa na wafuasi wapatao 2,500,000 katika mtandao wa Facebook na takribani wafuasi 500,000 kwenye mtandao wa YouTube huku akielezwa kuwa mhubiri mkubwa wa Injili na mchungaji maarufu zaidi katika mtandao wa YouTube Pia Emmanuel TV inadaiwa kuwa televisheni ya Kikristo kubwa na ya kwanza barani Afrika..Emmanuel TV ni chaneli ya Kikristo inayoongoza kwa kuwa na watazamaji wengi wanaojiunga kuitazama katika mtandao wa YouTube, ikiwa na video zenye watazamaji zaidi ya milioni mia tatu.


Navassa ni kisiwa cha bahari ya Karibi karibu na Haiti ambacho kinadaiwa na nchi hiyo tangu mwaka 1801 kuwa ni chake lakini kinatawaliwa na Marekani tangu mwaka 1857. Kisiwa kina eneo la kilometa mraba 5.4 lakini hakina wakazi wa kudumu. An America Territory in Haiti Archived 2015-02-03 at Archive.today, Posted September 29, 2011, CNN iReport Serge Bellegarde (October 1998). Navassa Island: Haiti and the U.S. – A Matter of History and Geography. windowsonhaiti.com. Iliwekwa mnamo February 6, 2008. Haiti: Constitution, 1987 (English translation). Rohter, Larry (October 19, 1998). Whose Rock Is It? Yes, the Haitians Care. Port-au-Prince Journal. The New York Times. Iliwekwa mnamo January 28, 2012. The Navassa Island Riot. Illustrated. Published by the National Grand Tabernacle, Order of Galillean Fishermen, Baltimore, Md. Fabio Spadi (2001). Navassa: Legal Nightmares in a Biological Heaven?. IBRU Boundary & Security Bulletin. Jalada kutoka ya awali juu ya 2011-01-22. Wikimedia Commons ina media kuhusu: Navassa Island Wikimedia Atlas of Navassa Island State Of Navaza Archived 11 Julai 2011 at the Wayback Machine.


Robert Lefkowitz (amezaliwa 15 Aprili, 1943) ni mwanakemia kutoka nchi ya Marekani. Amejulikana hasa kwa utafiti na usanisi wa vipokezi vya adrenalini. Mwaka wa 2012, pamoja na Brian Kobilka, alikuwa mshindi wa Tuzo ya Nobel ya Kemia.


Kaldera ni shimo kubwa ya mviringo iliyotokea wakati volkeno inaporomoka ndani yake baada ya mlipuko. Kaldera hutokea kama chumba cha magma chini ya volkeno kimetoa nje yaliyomo yake yote na kuacha uwazi mkubwa (nafasi) ardhini. Mlima juu yake unaporomoka ndani ya nafasi hiyo na kuacha shimo juu yake: kaldera. Neno la kaldera lina asili ya Kihispania kumaanisha "sufuria" au "bakuli". Kaldera ikijaa maji huwa ziwa kubwa la kasoko. Kaldera inaweza kupatikana ndani ya kelele cha mlima. Kama kuporomoka kulitokea vikali sana mara nyingi mlima mwenyewe ulipotea ukaacha tu dalili za ukingo wake. Kaldera kubwa kabisa duniani yenye ukingo usiovunjika au kukatika ni Ngorongoro (Tanzania) yenye kipenyo wa 27 km. Kaldera inaweza kuonekana kama kasoko ya volkeno lakini historia yake ni tofauti.


Tarehe 1 Februari ni siku ya thelathini na mbili ya mwaka. Mpaka uishe zinabaki siku 333 (334 katika miaka mirefu). 1119 - Uchaguzi wa Papa Callixtus II 1905 - Emilio Segre, mshindi wa Tuzo ya Nobel ya Fizikia mwaka wa 1959 1927 - Galway Kinnell, mshairi kutoka Marekani 1931 - Boris Yeltsin, Rais wa Urusi (1991-1999) 1938 - Sherman Hemsley, mwigizaji wa filamu kutoka Marekani 1952 - Roger Tsien, mshindi wa Tuzo ya Nobel ya Kemia mwaka wa 2008 1976 - Giacomo Tedesco, mchezaji mpira kutoka Italia 1650 - René Descartes, mwanafalsafa kutoka Ufaransa 1691 - Papa Alexander VIII 1958 - Clinton Davisson, mshindi wa Tuzo ya Nobel ya Fizikia mwaka wa 1937 1976 - George Whipple, mshindi wa Tuzo ya Nobel ya Tiba mwaka wa 1934) 1976 - Werner Heisenberg, mshindi wa Tuzo ya Nobel ya Fizikia mwaka wa 1932 Wakristo wengi, wakifuata mapokeo ya Roma, huadhimisha kumbukumbu za watakatifu Trifoni wa Frigia, Severo wa Ravenna, Paulo wa Trois-Chateaux, Brigit wa Kildare, Orso wa Aosta, Henri Morse, Paulo Hong Yong-ju na wenzake n.k. Wikimedia Commons ina media kuhusu: 1 Februari BBC: On This Day On This Day in Canada[dead link]


Aisha Taymur (kwa Kiarabu: عائشة عصمت تيمور au Aisha al-Taymuriyya عائشة التيمورية; 1840–1902) alikuwa mwanaharakati wa kijamii,mshairi, mwandishi wa riwaya na mwanaharakati wa haki za binadamu wa nchini Misri katika enzi za milki ya Ottoman. Mwanzoni mwa karne ya 19 alijishughulisha na kutetea haki za wanawake. Nakala iliyohifadhiwa. Jalada kutoka ya awali juu ya 2012-03-21. Iliwekwa mnamo 2022-03-04.


Beijing (pia: Peking) ni mji mkuu wa China. Iko kaskazini-mashariki mwa nchi. Rundiko la jiji lina wakazi wapitao milioni 15. Tangu karne sita imekuwa kitovu cha utawala wa China. Jina lenyewe lamaanisha "Mji Mkuu wa Kaskazini" kwa sababu China iliwahi kuwa na vitovu mbalimbali hasa Nanjing (mji mkuu wa kusini). Kiutawala jiji la Beijing pamoja na maeneo ya jirani hutawaliwa kama mkoa wa nchi wenye eneo la km² 16,800. Kutokana na historia ndefu kuna majengo mengi mazuri yanayohifadhiwa hata kama mitaa mingine inabadilika haraka. Sehemu inayohifadhiwa ni pamoja na Uwanja wa Tianamen, Mji Haramu pamoja na nyumba za makaisari wa China na mahekalu mbalimbali. Leo hii Beijing ni mji mkubwa wa pili katika China baada ya Shanghai. Katika historia iliwahi kuwa mji mkubwa duniani katika karne ya 13 hadi ya 18. Mwaka 2008 Beijing ilikuwa mwenyeji wa michezo ya Olimpiki. Beijing Wikimedia Commons ina media kuhusu: Beijing


Matthew Olusegun Aremu Obasanjo (alizaliwa 5 Machi 1937) ni jenerali mstaafu wa Jeshi la Nigeria aliyekuwa rais wa Nigeria mara mbili. Awamu yake ya kwanza ilikuwa kama rais wa kijeshi kati ya miaka 1976 na 1979, halafu awamu ya pili kama rais aliyechaguliwa na wananchi kati ya miaka 1999 na 2007. Obasanjo alizaliwa katika kabila la Wayoruba akalelewa kama Mkristo wa Kibaptisti. Mwaka 1958 akajiunga na jeshi akapanda ngazi haraka. Miaka 1967-1970 alishiriki katika vita dhidi ya Biafra. Baada ya uasi wa jeshi chini ya Murtala Mohammed mwaka 1975 alipewa cheo cha makamu wa rais. Mwaka 1976 Mohammed aliuawa na wapinzani ndani ya jeshi waliokosa kumwua Obasanjo pia. Obansajo aliweza kukandamiza uasi akateuliwa na halmashauri ya kijeshi kuwa rais mpya. Alitumia nafasi yake kuandaa uchaguzi wa mwaka 1979 akakabidhi madaraka kwa rais aliyechaguliwa, Shehu Shagari. Kati ya 1980 hadi 1995 alikuwa na vyeo mbalimbali vya kimataifa akagombea nafasi ya Katibu Mkuu wa UM halafu alikuwa mwenyekiti wa halmashari ya Transparency International (TI). Dikteta wa kijeshi Sani Abacha alimfunga gerezani mwaka 1995 hadi 1998. Wakati wa uchaguzi baada ya kifo cha Abacha aligombea urais kwa tiketi ya chama cha People's Democratic Party akashinda akawa rais tena tangu 1999.


Kiazi ni sehemu ya mzizi wa mmea ambayo imekua nene na inahifadhi chakula cha mmea. Mifano ni kiazi kitamu, kiazi kikuu, kiazi cha kizungu na karoti. Kiazi kisichanganywe na tunguu ambalo ni sehemu ya shina. Viazi vya kizungu Viazi vitamu Viazi vikuu Karoti


Ustaarabu wa Indus (pia: utamaduni wa Harappa; kwa Kiingereza: Indus Valley civilization) ulikuwa ustaarabu wa Zama za Shaba (3300-1500 KK; kipindi cha kukomaa kikiwa mnamo 2000 KK) uliopatikana katika bonde la mto Indus katika Pakistan na Uhindi ya leo. Habari zake zimepatikana kwa njia ya uvumbuzi wa kiakiolojia kuanzia miaka ya 1880. Mji wa kwanza kugunduliwa ulikuwa Harappa iliyoangaliwa na Mwingereza Masson aliyedhani ni mmoja wa miji iliyotembelewa na Aleksanda Mkuu; utafiti wa baadaye ulionyesha umri wake ni wa kale zaidi. Mwanaakiolojia Mhindi R. D. Banerji alitambua mnamo 1923 kwamba mabaki ya Harappa yalifanana na yale ya Mohenjo-daro iliyopo kilomita 600 upande wa kusini. Baada ya kugunduliwa kwa sehemu nyingine yenye maghofu ilionekana kwamba hayo ni mabaki ya ustaarabu ulioanza mnamo mwaka 3000 KK na kuenea katika bonde la mto Indus pamoja na matawimito yake makubwa. Pamoja na miji mingi midogo mabaki ya miji mikubwa mitano yamegunduliwa ambayo ni Harappa, Mohenjo-daro na Ganeriwala katika Pakistan ya leo na Dholavira na Rakhigarhi upande wa Uhindi ya leo.. Ustaarabu huo ulianza wakati wa Zama za Shaba ukaendelea kustawi hadi takriban mwaka 1500 KK. Kwa hiyo ilidumu muda mrefu sana.


Galileo Galilei (5 Februari 1564 – 8 Januari 1642) alikuwa mtaalamu wa fizikia, hisabati na astronomia kutoka nchini Italia. Anakumbukwa kwa sababu aliweka misingi ya mbinu mpya za sayansi zinazoendelea kutumika hadi leo. Akiwa mtaalamu wa kwanza aliyetumia darubini kwa kutazama nyota na sayari na kwa njia hiyo alipanua ujuzi wa binadamu juu ya ulimwengu. Baba yake alikuwa mfanyabiashara aliyejishughulisha pia na masuala ya hisabati. Galileo alisomeshwa kwenye shule ya monasteri akaendelea kusoma tiba mjini Firenze lakini akaacha masomo hayo akachukua hisabati badala yake. Miaka 1589 - 1592 alipata nafasi kama profesa wa hisabati kwenye chuo kikuu cha Pisa. Hapo alifanya utafiti juu ya kanuni za anguko la magimba. Aliweza kuonyesha kwamba magimba yote huanguka kwa mkasi uleule yakianguka pasipo hewa kama ni makubwa au madogo. Kwa tamko hili alionekana kumpinga Aristoteles aliyepokewa na wataalamu na Kanisa kama msingi wa utaalamu wote. Alihamia chuo kikuu cha Padua alipofanya kazi kati ya 1592 na 1610. Alisikia kuhusu chombo kipya cha darubini (kionambali) kilichobuniwa na Mholanzi Hans Lipperhey akaiiga na kujenga ya kwake. Alikuwa kati ya watu wa kwanza waliotumia chombo hicho kwa kutazama mwezi, sayari na nyota. Aliona milima kwenye Mwezi.


Charles Hard Townes (amezaliwa 28 Julai 1915) alikuwa mwanafizikia kutoka nchi ya Marekani. Hasa alichunguza mionzi ya aina mbalimbali na kuvumbua leza. Mwaka wa 1964, pamoja na Nikolai Basov na Aleksander Prokhorov alikuwa mshindi wa Tuzo ya Nobel ya Fizikia.


Eneo bunge la Chepalungu ni jimbo la uchaguzi nchini Kenya, moja kati ya majimbo matano ya Kaunti ya Bomet.


Shania Twain (amezaliwa na jina la Eilleen Regina Edwards; mnamo 28 Agosti, 1965) ni mtunzi wa nyimbo na mwimbaji kutoka nchini Canada. Kwa karibia miaka 25 akiwa katika tasnia ya muziki, Twain ameuza zaidi ya rekodi milioni 85 na msanii aliyeuza vyema katika historia ya muziki wa country kwa upande wa wanawake. Mafanikio yake yamempatia heshima kubwa na kupewa cheo cha "Malkia wa Country Pop". Albamu ya pili ya Twain, ya mwaka wa 1995 The Woman in Me, imemletea mafanikio makubwa kwa kuuza nakala milioni 20 dunia nzima, ikiwa na vibao vikali kama vile "Any Man of Mine" kilichompatia Grammy Award. Albamu ya tatu ya Twain, Come On Over, imekuwa albamu iliyouza vyema kwa muda wote kwa upande wa wasanii wa kike katika miondoko ya albamu za country kwa muda wote, imeuza kwenye nakala milioni 40 dunia nzima. Come On Over imezalisha vibao vikali kadhaa, ikiwa ni pamoja na "You're Still the One", "From This Moment On" na "Man! I Feel Like a Woman!", na kumpatia Twain Grammy Awards nne.


Pozzuoli ni mji wa mkoa wa Campania, Italia Kusini wenye wakazi 80,851 (2018). Mwaka 61 bandari yake ilifikiwa na Mtume Paulo akielekea Roma. Orodha ya miji ya Italia


Castellammare di Stabia ni mji wa mkoa wa Campania, Italia Kusini wenye wakazi 65,575 (2018). Orodha ya miji ya Italia


Acerra ni mji wa mkoa wa Campania, Italia Kusini wenye wakazi 58,813 (2018). Orodha ya miji ya Italia


Scafati ni mji wa mkoa wa Campania, Italia Kusini wenye wakazi 50,516 (2018). Orodha ya miji ya Italia


St Helens,Merseyside ni mji wa Uingereza wenye wakazi 102,629 (2011). Wikimedia Commons ina media kuhusu: St Helens,Merseyside


Apple Inc. ni kampuni ya teknolojia ya kimataifa ya Marekani iliyoko Cupertino, California ambayo inaunda, na kuuza bidhaa mbalimbali za teknolojia kwa watumiaji, programu za kompyuta, na huduma za mtandaoni. Kampuni ya Apple ni mojawapo ya makampuni yenye nguvu zaidi duniani. Katika kipindi cha awali, kampuni hiyo ilipata mtikisiko wa kiuchumi, baada ya hapo ilipata umaarufu ambao ulimwengu unauona. Kampuni ya Apple ilipatikana mnamo 1976 siku ya 1 Aprili. Nembo ya kwanza ya Apple ilikuwa picha ya Newton. Sio tu jina la bidhaa hii ya Apple pia lilikuwa Newton. Kabla ya kuwasili kwa iPhone, Apple ilikuwa ikiimba ubora sawa wa bidhaa. Lakini mara tu iPhone ilipokuja, Jobs alimaliza uhusiano kati ya Apple na Newton. Bidhaa za kampuni ya Apple Inc. ni pamoja na smartphone ya iPhone, kompyuta ya kibao ya iPad, kompyuta ya Mac binafsi, mchezaji wa vyombo vya habari vya iPod, smartwatch ya Apple Watch, vyombo vya habari vya Apple TV na HomePod. Programu ya matumizi ya Apple ni pamoja na mifumo ya uendeshaji wa MacOS na iOS, vyombo vya habari vya iTunes, kivinjari cha Safari, na utengenezaji wa bidhaa ya ILife na iWork.


Omar Chayyām (Kifarsi: عمر خیام ’omar-e khayyām ; * mnamo 1048 mjini Nishapur, mkoa wa Khorasan; † kati ya 1122 - 1131) alikuwa mshairi nchini Uajemi aliyejulikana pia kama mtaalamu wa hisabati, falaki na falsafa. Kama mwanahisabati aligundua usuluhisho wa milingano ya mchemraba pamoja na kipeo cha mchemraba. Mfalme alimwagiza 1073 kujenga jengo la kuangalia nyota. Akaendelea kutunga kalenda iliykuwa msingi wa kalenda ya jua ya Uajemi inayotumiwa hadi leo na kalenda hii imesifiwa kuwa kamili kushinda kalenda ya Gregori. Alitunga mashairi aina ya rubaiyat yaliyokuwa na mistari minne kila beti akatunga zaidi ya 1,000. Katika mashairi haya alijadili mawazo yake juu ya falsafa na dini ya Kiislamu. Alikuwa na elimu nzuri lakini hakupendezwa na Uislamu wa kawaida wa wakati wake. Kati ya mabeti mashuhuri aliyotunga ni "Furahia divai na wanawake usiogope maana Allah ni mwenye rehema." Wikiquote ina mkusanyiko wa dondoo kuhusu: Omar Khayyam Wikimedia Commons ina media kuhusu: Omar Khayyam Works by Omar Khayyám katika Project Gutenberg The Persian Poet (http://www.omar-khayyam.org Archived 30 Machi 2010 at the Wayback Machine.) - Contains the translations by Edward FitzGerald and a biography.


Wengu (pia "bandama "; kwa Kiingereza spleen, kutoka Kigiriki: σπλήν) ni kiungo cha mwili chenye nafasi katika mzunguko wa damu. Iko ndani ya fumbatio ya mwili karibu na tumbo. Wengu ya mtu mzima huwa na ukubwa wa takriban sentimita 11 × 7 × 4 na uzito wa gramu 150-200. Kazi yake ni kuongeza idadi ya seli nyeupe za damu halafu kuondoa seli nyekundu za damu zilizozeeka. Katika watoto ina pia jukumu la kutengeneza seli nyekundu za damu. Watu wazima kwa kawaida wanaweza kuishi bila wengu. σπλήν, Henry George Liddell, Robert Scott, A Greek-English Lexicon, on Perseus Digital Library


Ali Muhsin Al-Barwani (13 Januari 1919 katika Mji Mkongwe - 20 Machi 2006 katika mji mkuu wa Muskat (Omani)) alikuwa mwanasiasa, mwanadiplomasia, na mshairi kutoka nchi ya Zanzibar chini ya Usultani wa Zanzibar. Alikuwa Waziri wa mambo ya nje wakati wa mamlaka ya Kiarabu baada ya Zanzibar kupata uhuru kutoka kwa mkoloni Muingereza na kabla ya Zanzibar kugeuka kuwa Jamhuri ya Watu wa Zanzibar. Sheikh Ali Muhsin Al-Barwani alikua mzalendo wa nchi ya Zanzibar ambae alipata mafunzo ya dini kwa baba yake Sheikh Muhsin bin Ali na kwa wanazuoni wengine pia wa Afrika ya Mashariki. Pia Sheikh Ali amesoma ilimu ya Kilimo Chuo Kikuu cha Makerere (Makerere University) huko Uganda. Sheikh Ali alianza maisha yake kwa kufanya kazi ya kilimo na uwalimu. Katika mwaka 1947 Aliacha kazi ya serikali, ili ashughulikie jihadi ya nchi yake na Umma wake. Sheikh Ali alikua Mhariri Mkuu wa gazeti la Mwongozi kwa muda wa miaka kumi na tano. Mwongozi lilikua gazeti la siasa na jamii na la dini, na lilikua maarufu gazeti hilo kwa kazi yake kubwa ya kudai haki za wananchi na kutapakaza misingi ya Kiislamu huko Zanzibar na sehemu mbali mbali za Afrika ya Mashariki Sheikh Ali Muhsin aliongoza chama cha Hizbu(Zanzibar Nationalist Party) na aliongoza jihadi ya Uhuru wa Zanzibar dhidi ya Muingereza.


Eyüp ni mji na wilaya iliopo katika Mkoa wa Istanbul kwenye kanda ya Marmara huko nchini Uturuki.


Majiranukta kwenye ramani: 9°42′S 39°12′E / 9.7°S 39.2°E / -9.7; 39.2 Tendaguru ni jina la mlima mdogo uliopo karibu na kijiji cha Nambiranji, kata ya Mipingo, takriban kilomita 60 upande wa magharibi-kaskazini kutoka Lindi kusini mwa Tanzania. Kilima hiki kinafahamika kwa kupatikana kwa visukuku vya dinosauri. Tendaguru imekuwa mashuhuri kimataifa tangu kupatikana kwa mifupa ya dinosauri kwenye mwaka 1906, wakati Tanganyika ilitawaliwa kama koloni kwa jina la Afrika ya Mashariki ya Kijerumani. Ugunduzi huu ulifuatwa na msafara wa uchimbaji kwenye miaka 1909 hadi 1913 ambako hasa wataalamu wawili Werner Janensch na Edwin Hennig pamoja na mamia ya wafanyakazi wazalendo walichimbua mifupa mingi ya madinosauri pamoja na visukuku vingine vilivyopelekwa Berlin, Ujerumani. Kati ya mifupa hiyo vilipatikana viunzi kamili vya mifupa ya dinosauri wakubwa vinavyojulikana. Msimamizi mkuu wa wafanyakazi wazalendo alijulikana kwa jina la Boheti bin Amrani. Viunzi mbalimbali vilichimbuliwa chini ya uongozi wake maana wataalamu Wajerumani walikuwa wawili tu na mifupa iliyoonekana wakati ule ilisambaa katika eneo kubwa sana ilhali wenyeji waliendelea peke yao kwa wiki kadhaa hadi kutembelewa tena. Janensch aliendelea kwa miongo iliyofuata kuchunguza visukuku kutoka Tendaguru vinavyohifadhiwa leo katika Makumbusho ya Historia Asilia Berlin.


Sokomjinga (pia: genge) ni duka dogo au kibanda ambapo vinauzwa vitu vinavyotumika kila siku, kama pipi, aiskrimu, vinywaji, chakula kilichopikwa tayari, magazeti na majarida, pamoja na tiketi za bahati nasibu.


Bodi ya saketi iliyochapishwa (kwa Kiingereza: en:Printed circuit board - PCB; pia inajulikana kama ubao wa nyaya zilizochapishwa ama Printed wiring board (PWB)) ni bodi inayotumika kwa kuunganisha vifaa vya kielektroniki kama vile transista na vingine. Bodi hizo kwa kawaida ni bapa la plastiki au karatasi imara au mata nyingine isiyopitisha umeme. Juu yake kuna njia nyembamba za kupitishia umeme zinazochapishwa. Baadaye transista na vifaa vingine vinawekwa kwenye nafasi zilizoandaliwa na kufungwa kwa njia ya kulehemu (soldering). Zamani bodi ilikuwa na mashimo kwa kuweka vifaa, siku hizi teknolojia hii inatumiwa kwa vifaa vikubwa tu au kama ni bodi chache tu zinazotengenezwa. Siku hizi vifaa vinafungwa juu ya bodi tu na hii inapunguza ukubwa kwa bodi. Kazi hii inatekelezwa kwa jumla hasa kwa mashine maana vifaa vimekuwa vidogo mno. Bodi za saketi zinatengenezwa kirahisi na siku hizi zinapatikana katika kila kifaa cha umeme kama ni tochi, simu, friji, pampu au kompyuta. Bodi za saketi hupangwa kwa njia maalumu kwa kila kifaa na kila kazi. Siku hizi huchorwa kwa kutumia programu za kompyuta kama CAD.


Assisi (inatamkwa Asizi) ni mji wa Italia, mkoa wa Umbria, wilaya ya Perugia. Wakazi wake ni 26.946 (2007). Ni maarufu hasa kwa kuwa ndiko alikozaliwa mtakatifu Fransisko (1182-1226), shemasi aliyeanzisha utawa wenye matawi mbalimbali ambao ni mkubwa kuliko mashirika yote ya Kanisa Katoliki. Miaka hiyohiyo huko walizaliwa pia kaisari Federiko II, Klara wa Asizi na Anyesi wa Asizi. Baadaye tena hukohuko alizaliwa mtakatifu mwingine, Gabriele wa Mama wa Mateso. Sehemu mbalimbali za mji huo zimo katika orodha ya urithi wa dunia ya UNESCO. Kwa asili Asizi ni mji wa Kirumi ambao ulipata umuhimu kwa sababu unatawala barabara kuu ya mkoa wa Umbria kutoka Spoleto (ambayo katika Karne za Kati ilikuwa makao ya mfalme mdogo aliyekuwa chini ya mfalme mkuu wa Ujerumani) hadi Perugia mji uliokuwa chini ya utawala wa Papa. Wakati huo kulikuwa na ushindani mkubwa kati ya Asizi uliokuwa chini ya mfalme mkuu na jirani yake Perugia uliosimama upande wa Papa. Mbali ya hayo ndani ya mji wenyewe yalianza mapigano kati ya mayores (wakubwa, yaani masharifu) na minores (wadogo) yaliyosababisha masharifu wengi kukimbilia Perugia na hivyo kuzidisha chuki kati ya miji hiyo.


Samora Moisés Machel (29 Septemba 1933 – 19 Oktoba 1986) alikuwa mwanamapinduzi, kiongozi wa kijeshi na mwanasiasa wa Msumbiji. Baada ya miaka ya vita ya kupigania uhuru wa nchi kutoka Ureno, alihudumu kama Rais wa kwanza wa Msumbiji kutoka uhuru wa nchi hiyo mnamo 1975. Machel alikufa madarakani mnamo 1986 wakati ndege yake ilianguka karibu na mpaka wa Msumbiji - Afrika Kusini. Hotuba ya Nelson Mandela katika ufunguzi wa Ukumbusho wa Samora Machel Uchunguzi Maalum wa TRC kuhusu kifo cha Rais Samora Machel Kesi ya mauaji? Rais Samora Machel na ajali ya ndege huko Mbuzini Maelezo ya kibinafsi juu ya Samora Machel Graça Machel na Mandela Insha ya kihistoria ya filamu juu ya mpango wa ukarabati wa Frelimo na Samora Machel


Kikurdi (kwa lugha hiyo: کوردی, Kurdî, tamka: [ˈkuɾdiː]) ni kundi la lahaja za Kiajemi zinazotumika na Wakurdi wengi (milioni 20-30 hivi) huko Mashariki ya Kati. Ni lugha rasmi mojawapo katika nchi ya Iraq, lakini katika nchi nyingine, hasa Syria, hairuhusiwi au inazuiwa katika matumizi kadhaa. Wikimedia Commons ina media kuhusu: Kikurdi Kikurdi ni toleo la Wikipedia, kamusi elezo huru Soranî Kurdish ni toleo la Wikipedia, kamusi elezo huru Kurdish travel guide kutoka Wikisafiri Wîkîferheng Archived 31 Oktoba 2015 at the Wayback Machine. (Kurdish Wiktionary) Dictio: English–Kurdish Dictionary The Kurdish Institute of Paris: Language and Literature Kurdish Language and Linguistics, at Encyclopedia Iranica (article written by Ludwig Paul) History of Kurdish Written Literature, at Encyclopedia Iranica (article written by Philip G. Kryeenbroek) Kurdish Language Initiative Archived 2 Aprili 2013 at the Wayback Machine. of Seywan Institute Archived 1 Juni 2010 at the Wayback Machine. Kurdish Institute of Istanbul Archived 15 Januari 2016 at the Wayback Machine. KAL: The Kurdish Academy of Language Kurdish Language Academy in Iran Archived 19 Oktoba 2008 at the Wayback Machine.


Bonde la Oltupai (maarufu kwa Kiingereza kama Olduvai Gorge) ni eneo la kiakiolojia linalopatikana katika mkoa wa Arusha nchini Tanzania ambalo ni kati ya yale muhimu zaidi duniani. Hivyo ni kivutio cha watalii wengi wa nchi ya Tanzania kwa ajili ya maendeleo ya kiuchumi. Bonde hilo lipo katika hifadhi ya Ngorongoro na karibu na ile ya Serengeti, ni mahali ambapo zamadamu, viumbe wa kale waliokaribiana na mwili wa binadamu, waliishi tangu miaka milioni 2 hivi iliyopita. Kwa kuwa wataalamu kadhaa walidhani watu wa leo wametokana nao, eneo hilo pengine limeitwa kwa Kiingereza Cradle of Mankind, kitovu cha binadamu, ambao wameishi katika eneo hilo kwa walau miaka 17,000 mfululizo. Katika eneo hili mwanaakiolojia Mary Leakey ndipo alipogundua fuvu la kichwa la kiumbe wa kale wa jamii hiyo. Pamoja na mabaki ya mifupa ya tembo, kongoo wenye pembe kubwa na mbuni, tarehe 17 Julai 1959 aligundua mabaki ya fuvu la kichwa la Paranthropus boisei (pamoja na mumewe alimuita kwanza Zinjanthropus) ambalo lipo katika makumbusho ya Dar es Salaam. Huyo hadhaniwi tena kuwa mtangulizi wa binadamu wa sasa. Baada ya hapo familia hiyo ya watafiti iligundua huko mabaki ya Homo habilis pia.


Orodha ya miji ya Angola inataja majiji, manisipaa na miji ya Angola pamoja idadi ya wakazi jinsi ilivyokadiriwa kwenye mwaka 2009. Ramani ya Angola Luanda, mji mkuu wa Angola Huambo Lubango Malanje Wikimedia Commons ina media kuhusu: Orodha ya miji ya Angola World Gazetteer: Angola at Archive.today (archived 2012-12-16) City Population: Angola Ilídio do Amaral: Contribuição para o conhecimento do fenómeno de urbanização em Angola (Kireno), (Michango kuhusu elimu ya ongezeko la miji nchini Angola), Finisterra (jarida) 1978, ISSN 0430-5027


Malika Pukhraj (1912-2004) alikuwa mwimbaji maarufu wa Ghazal nchini Pakistan. Kwa ujumla alijulikana kama "Malika", ikimaanisha "Malkia", hadharani. Alikuwa maarufu sana kwa wimbo wake wa Hafeez Jalandhri wa nazm, Abhi tau kuu jawan hoon ("mimi bado ni mdogo"), ambao unapendwa na mamilioni sio tu nchini Pakistan bali pia nchini India. Wengine kati ya nambari zake maarufu walikuwa Lo phir basant aaii [hii ni lugha gani?], Qiya Qutub's Piya baaj piyala piya jaey na, Na Faiz Ahmed Faiz's Mere qatil mere dildar mere paas raho. Malika Pukhraj alizaliwa Hamirpur Sidhar katika familia ya mwimbaji mwenye taaluma. Alipewa jina "Malika" wakati wa kuzaliwa na Baba Roti Ram 'Majzoob', mtu wa kiroho, katika eneo la Akhnoor, akaitwa Pukhraj (Yellow Sapphire) na shangazi yake ambaye alikuwa mtaalamu wa kucheza na mwimbaji. Malika Pukhraj alipokea mafunzo yake ya jadi ya muziki kutoka kwa Ustad Ali Baksh Kasuri, baba wa mwimbaji mashuhuri Ustad Bade Ghulam Ali Khan. Alipokuwa na umri wa miaka tisa, alimtembelea Jammu na kutumbuiza katika sherehe ya kutawazwa Maharaja Hari Singh, ambaye alivutiwa sana na sauti yake ambapo alimteua kama mwimbaji wa korti katika Durbar yake.


Tarehe 5 Juni ni siku ya 156 ya mwaka (ya 157 katika miaka mirefu). Mpaka uishe zinabaki siku 209. 1305 - Uchaguzi wa Papa Klementi V 1686 - Mtakatifu Ignas wa Santhià, padri wa shirika la Ndugu Wadogo Wakapuchini kutoka Italia 1797 - Said bin Sultani wa Maskat, Omani na Zanzibar 1862 - Allvar Gullstrand, mshindi wa Tuzo ya Nobel ya Tiba mwaka wa 1911 1900 - Dennis Gabor, mshindi wa Tuzo ya Nobel ya Fizikia mwaka wa 1971 1971 - Mark Wahlberg, mwigizaji wa filamu kutoka Marekani 754 - Mtakatifu Bonifas, mmonaki mmisionari, askofu Mkatoliki wa Ujerumani na mfiadini nchini Uholanzi 1017 - Sanjo, mfalme mkuu wa Japani (1011-1016) 1826 - Carl Maria von Weber, mtunzi wa muziki kutoka Ujerumani 2004 - Ronald Reagan, Rais wa Marekani (1981-1989) Wakristo wengi, wakifuata mapokeo ya Roma, huadhimisha kumbukumbu za watakatifu Bonifas, Marsiano, Nikandro na wenzao, Dorotheo wa Turo, Ilidi, Eobani na wenzake, Luka Vu Ba, Dominiko Toai, Dominiko Huyen n.k. Wikimedia Commons ina media kuhusu: 5Juni BBC: On This Day Today in Canadian History


Shirikisho la Ujerumani (Kijer.: Deutscher Bund") ilikuwa ushirikiano wa nchi za Ulaya ya Kati hasa za shemu za Ujerumani baada ya Mkutano wa Vienna 1815 hadi vita ya Prussia na Austria ya 1866. Nchi hizi ziliwahi kuwa sehemu za Dola Takatifu la Kiroma hadi 1806 iliyokwisha kutokana na vita za Napoleoni. Nchi na maeneo ya kujitawala 38 zilijiunga ndani yake. Hizi zilikuwa nchi 34 zenye utaratibu wa kifalme (ufalme, utemi) na miji huru minne yenye katiba ya kijamhuri. Kila nchi ilijitawala na kujitegemea hata kimataifa. Nchi mbili kubwa kati ya wanachama zilikuwa Dola la Austria na Ufalme wa Prussia. Zote mbili zilikuwa na maeneo makubwa ambayo yalihesabiwa kuwa nje ya eneo la shirikisho kwa sababu hazikuwahi kuwa sehemu za Dola Takatifu kabla ya 1806. Shirikisho lilikuwa na nguvu wakati ambako Austria na Prussia zilishirikiana vizuri. Tangu 1860 na hasa tangu vita ya Schleswig ya 1864 uhusiano ulikuwa mbaya na kusababisha vita ya Ujerumani ya 1866 iliyomaliza shirikisho. Tokeo la vita lilkuwa ya kwamba Austria ilibaki nje ya siasa ya Kijerumani; sehemu kubwa ya Ujerumani iliunganishwa katika Shirikisho la Ujerumani ya Kaskazini chini ya uongozi wa Prussia na madola ya Ujerumani kusini kama Bavaria yalibaki pekee.


Lango la Historia | Lango la Biografia | Karibuni | Orodha ya Miaka ◄ | Karne ya 18 | Karne ya 19 | Karne ya 20 | ► ◄ | Miaka ya 1800 | Miaka ya 1810 | Miaka ya 1820 | Miaka ya 1830 | Miaka ya 1840 | Miaka ya 1850 | Miaka ya 1860 | ► ◄◄ | ◄ | 1834 | 1835 | 1836 | 1837 | 1838 | 1839 | 1840 | 1841 | 1842 | ► | ►► Makala hii inahusu mwaka 1838 BK (Baada ya Kristo). 18 Machi - Randal Cremer (kiongozi Mwingereza wa chama cha wafanyakazi, na mshindi wa Tuzo ya Nobel ya Amani, mwaka wa 1903) 28 Aprili - Tobias Asser (mwanasheria Mholanzi, na mshindi wa Tuzo ya Nobel ya Amani, mwaka wa 1911) 25 Oktoba - Georges Bizet, mtunzi wa opera kutoka Ufaransa Wikimedia Commons ina media kuhusu: 1838


Maria Crescentia Höss (Höß), T.O.R., (Kaufbeuren, Bavaria, Ujerumani, 20 Oktoba 1682 – Kaufbeuren, 5 Aprili 1744) alikuwa mwanamke mmonaki wa Utawa Hasa wa Tatu wa Mt. Fransisko. Mwaka 1900, alitangazwa mwenye heri na Papa Leo XIII, halafu mwaka 2001 alitangazwa mtakatifu na Papa Yohane Paulo II. Sikukuu yake huadhimishwa tarehe ya kifo chake. Jina la kuzaliwa lilikuwa Anna Höss, mtoto wa sita kati ya nane wa Matthias Höss na Lucia Hoermann. Kati yao watatu tu walifikia utu uzima. Anna alilelewa Kikristo sana, na tangu utotoni aliamua kuwa mtawa katika monasteri jirani ya Meierhof. Alikuwa akisali mara nyingi katika kikanisa chake, lakini ufukara wa baba yake haukumwezesha kutoa mahari iliyojitajika ili kukubaliwa. Tofauti na monasteri za Waklara, zile za Utawa Hasa wa Tatu wa Mt. Fransisko zilikuwa chini ya askofu wa jimbo husika, na pengine zilikuwa na utendaji nje ya nyumba, kama vile kuhudumia maskini na wagonjwa. Lakini ile ya Kaufbeuren ililenga sala tu. Mwaka 1703 Meya wa Kaufbeuren, akiwa Mprotestanti, aliisaidia monasteri kwa kununua kilabu cha jirani kilichokuwa kinavuruga utulivu wa masista akawapa jengo kama zawadi kwa sharti la kumpokea Anna jumuiani.


" Jerusalema " ni wimbo wa DJ wa Afrika Kusini na mtayarishaji wa rekodi Master KG akimshirikisha msanii wa Afrika Kusini Nomcebo . Wimbo ulitolewa tarehe 29 Novemba 2019 baada ya kupata mapokezi mazuri toka kwa mashabiki mtandaoni, na kisha video iliyofuata tarehe 21 Desemba. Baadaye ilijumuishwa kwenye albamu ya pili ya Master KG yenye jina sawa, iliyotolewa mnamo Januari 2020. Hatimaye iliyotolewa katika huduma ya kutazama mubashara mtandaoni Julai 10 mwaka 2020, baada ya hapo ikazidi kupata umaarufu zaidi katikati ya mwaka 2020, imezidi kupata umaarufu kimataifa kutokana na mashindano ya #JerusalemaChallenge. Marudio ya wimbo iliyomshirikisha mwimbaji wa Nigeria Burna Boy ilitolewa mnamo 19 Juni 2020, na kuupeleka wimbo kwenye chati za Billboard za Amerika. Tangu wakati huo imefikia nambari moja nchini Ubelgiji na Uswizi, huku ikishika nafasi katika kumi bora ya nchi zingine nyingi za Uropa. Remix ya pili iliyo na mwimbaji wa Venezuela Micro TDH na mwimbaji wa Colombia Greeicy ilitolewa mnamo 17 Septemba 2020. Wafuasi wa Spotify KG waliongezeka hadi kufikia zaidi ya milioni 1.2 kufuatia umaarufu kuongezeka kwa wimbo huo. Mashindano ya kucheza yalifuatia baada ya kikundi cha densi cha marafiki huko Angola wanaofanya densi katika video ya wazi, ilisaidia wimbo huo kuenea mtandaoni.


Sarah Breedlove (Desemba 23, 1867 - Mei 25, 1919), anajulikana kama Madam C. J. Walker, alikuwa mjasiriamali wa Marekani na mshauri. Inasemekana kuwa ni mwanamke wa kwanza aliyekuwa milionea kwa nguvu zake mwenyewe nchini Marekani. Alipokufa mali zake zilikuwa zenye thamani ya $ 600,000 (sawa na dola milioni 8 za leo). Kwa hiyo hii inaweza kuwa si kweli kabisa. Alianzisha Madame C.J. Walker Manufacturing Company ambayo ilitoa huduma ya nywele hasa kwa wanawake Weusi.


Ugomvi wa Waarabu na Israeli (kwa Kiarabu: الصراع العربي الإسرائيلي, Aṣ-Ṣirāʿ al-ʿArabī al-'Isrā'īlī; kwa Kiebrania: הסכסוך הישראלי-ערבי, HaSikhsukh HaYisre'eli-Aravi) ni ugomvi wa muda mrefu kati ya nchi za Kiarabu za Mashariki ya Kati na Afrika ya Kaskazini upande mmoja na nchi ya Israeli upande mwingine. Ugomvi ulianza wakati wa kuundwa kwa taifa la kisasa la Israeli mwaka 1948 ukaendelea hadi leo. Chanzo chake kilitokea wakati wa miaka ya 1940 ambako kuundwa kwa Israeli kuliandaliwa katika Palestina pamoja na vita ya uhuru ya 1948-49 na kufukuzwa kwa Wapalestina wengi kutoka maeneo ya Israeli. Uliendelea kwa njia ya vita mbalimbali. Mizizi ya mgongano ilikuwa katika harakati za Uzayuni na uhamiaji wa Wayahudi kutoka Ulaya kuelekea Palestina zilizoanza mnamo mwaka 1880. Wakati ule idadi kubwa ya Wayahudi walikaa katika nchi za Ulaya, hasa Ulaya ya Mashariki na ya Kati. Kama jumuiya ya kidini walikuwa na uhusiano wa kiroho na nchi ya mababu wao iliyowahi kuitwa kwa majina kama Israeli au Yuda lakini iliyoitwa wakati ule "Palestina" ikiwa ni sehemu ya Milki ya Osmani na kukaliwa na wasemaji wa lugha ya Kiarabu waliokuwa Waislamu, Wakristo na Wayahudi.


Mto Tobwe ni mto wa mkoa wa Mara (Tanzania kaskazini) ambao maji yake yanaingia katika ziwa Viktoria na hatimaye yanaelekea Bahari ya Kati kupitia mto Naili. Mito ya Tanzania Orodha ya mito ya mkoa wa Mara Geonames.org


Nchi za Maziwa Makuu ni nchi zinazopakana na maziwa makubwa ya Afrika ya Mashariki ambazo ni Tanzania, Rwanda, Burundi, Jamhuri ya Kidemokrasia ya Kongo, Kenya na Uganda. Kati ya maziwa makubwa yaliyoko katika eneo hili kuna Ziwa Nyanza (Viktoria) Ziwa Tanganyika Ziwa Nyasa (Malawi) Ziwa Mwitanzige (Albert]] Ziwa Rutanzige (Edward) Ziwa Kivu Ziwa Turkana Eneo hili ni muhimu kimataifa kutokana na bioanwai kubwa: asilimia 10 ya spishi za samaki wote duniani zinapatikana katika maziwa yake. Maziwa ya Viktoria, Tanganyika na Nyasa hushika robo moja ya maji matamu (yasiyo maji ya chumvi) yaliyopo duniani kote. Jean-Pierre Chrétien. The Great Lakes of Africa: Two Thousand Years of History trans Scott Straus Wikimedia Commons ina media kuhusu: Nchi za Maziwa Makuu Majiranukta kwenye ramani: 8°00′S 35°00′E / 8°S 35°E / -8; 35


Buryatia ni jina la kutaja mkoa ulioko nchini Russia. Mji mkuu wake ni Ulan-Ude. Orodha ya mikoa ya Urusi


Babu wa Kanisa ni jina la heshima ambalo kuanzia karne IV Kanisa Katoliki limewapatia Wakristo wa kale (hadi mwaka 750 hivi), wenye utakatifu, elimu na imani sahihi, ambao mafundisho yao yanawezesha kujua mapokeo ya Mitume. Orodha ya kwanza ya mababu wa Kanisa iliandikwa katika Hati ya Gelasi (karne VI); baadhi yao waliongezewa jina la Mwalimu wa Kanisa. Muhimu zaidi upande wa Mashariki ni: Atanasi, Basili Mkuu, Gregori wa Nazienzi na Yohane Krisostomo. Upande wa Magharibi ni: Ambrosi, Agostino wa Hippo, Jeromu na Papa Gregori I. Mababu wa Kanisa Maandishi ya Mababu wa Kanisa kwa Kiingereza Maandishi ya Kigiriki Maandishi ya Kilatini ChurchFathers.org - Madondoo ya Mababu yaliyopangwa kwa mada Church Fathers' works in English toleo la Philip Schaff katika Christian Classics Ethereal Library Church Fathers at the Patristics In English Project Site Early Church Fathers Additional Texts Sehemu ya maandishi ya Tertuliani. Excerpts from Defensor Grammaticus Archived 11 Julai 2011 at the Wayback Machine. Excerpts from the Church Fathers Archived 29 Novemba 2009 at the Wayback Machine. The Fathers, the Scholastics, and Ourselves by von Balthasar Archived 2013-06-30 at Archive.today Faulkner University Patristics Project Archived 27 Mei 2009 at the Wayback Machine.


Bahari ya Eire (kwa Kiingereza: Irish Sea) ni sehemu ya bahari inayotenganisha visiwa vya Eire (Ireland) na Britania. Ndani yake kuna visiwa viwili vikubwa kiasi ambayo ni Anglesey (Welisi) na Isle of Man, pamoja na visiwa vidogo. Inapakana na nchi za Welisi, Uingereza na Uskoti (zote sehemu za Ufalme wa Muungano) upande wa mashariki, halafu Eire na Eire ya Kaskazini (pia sehemu ya Ufalme wa Muungano) upande wa magharibi. Kila mwaka kuna abiria milioni 12 wanaovuka bahari hii na bidhaa tani milioni 17 zinasafirishwa kati ya Britania na Eire. Eneo lake ni kilomita za mraba 46,007. Kina kirefu kinafikia mita 300 lakini kwa wastani ni mnamo mita 50. Uvuvi ni biashara muhimu, mwaka 2008 samaki tani 38,000 walikamatwa . Chini ya bahari hii kuna akiba za mafuta na gesi pamoja na vituo vya kuchimba maliasili hizi. Irish Sea facts. Irish Sea Conservation. Iliwekwa mnamo 19 August 2015. [1], tovuti ya Irish Sea Conservation, ilingaliwa Septemba 2019 Ireland offshore oilfield has over 1bn barrels, says drilling company. Guardian News and Media Limited. Iliwekwa mnamo 19 August 2015. Wikimedia Commons ina media kuhusu: Bahari ya Eire


Harusi (pia arusi) ni sherehe kwa ajili ya kufunga ndoa. Mavazi mbalimbali ya harusi duniani kote Harusi ya Wahindu huko India Wanaharusi huko Rajasthan Wanaharusi huko Nepal Wanaharusi wa Kiislamu huko India Ibada ya moto katika harusi ya Wahindu Wanaharusi kutiwa taji katika Kanisa Katoliki la Kisiria la Malabar, India Wanaharusi huko Japani Wanaharusi huko Armenia Wanaharusi huko Iran Wanaharusi huko Assyria Wanaharusi huko China, Nasaba ya Qing Wanaharusi huko China, Nasaba ya Ming Wanaharusi huko China, Nasaba ya Zhou Wanaharusi huko Barcelona, Hispania, 1935 Wanaharusi huko Indonesia Wanaharusi huko Japani kwenye Meiji Shrine Bwanaarusi huko Bangladesh


Marcus Garvey (1887-1940) alikuwa mwanaharakati wa haki za Watu Weusi nchini Marekani.


Donell Jones (aliyezaliwa 22 Mei 1972, Chicago, Illinois) ni mwimbaji wa R & B ,kutoka Amerka , mtunzi wa nyimbo na mtayarishaji. Yeye ni mashuhuri zaidi kwa nyimbo zifuatazo "U Know What's Up", "Where I Wanna Be" na bima yake ya Stevie Wonder "Knocks Me Off My Feet". Malezi ya Jones ilikuwa ngumu. Aliteseka sana aidha kuwa mwanamuziki au mwanachama wa Gangster Disciples kundi haramu la mtaa[onesha uthibitisho] Baada ya kunusurika kutoka kifo, Jones aliondoka katika kundi hilola maharamia na kulenga kutengeneza wasifu wa muziki na kundi Porscha[onesha uthibitisho] Hata hivyo, Jones alianza kuwa mashuhuri kama mwandishi wa nyimbo hasa kwa wasanii wa R & B kama Usher (yeye ndiye altayarisha wimbo uliovuma wa mwimbaji huyu mwaka wa 1995 "Think of You") na wimbo wa (bendi) ya 702"Get It Pamoja". Jones pia aliandika vikundi kama vile Brownstone na Silk. Yeye ana mabinti wanne na mpenzi wake wa zamani. Mwaka wa 1996, Donell Jones alitia saini na LaFace Records na kutoa albamu yake ya kwanza, My Heart, ambayo ni pamoja na wimbo uliovuma wa Stevie Wonder wa 1976 "Knocks Me Off My Feet".


Kwa fueli inayochimbwa ardhini tazama makaa mawe Makaa ni dutu mango yenye kiwango kikubwa cha kaboni inayotumiwa kama fueli. Kwa kawaida inapatikana kwa kupashia moto kuni na kuzia hewa isiingie. Ilikuwa chanzo cha nishati ya kupikia na kupashia moto katika nchi nyingi za dunia kabla ya makaamawe kusambaa kwa urahisi zaidi tangu upatikanaji wa usafiri wa kisasa kama treni na meli. Bado ni fueli muhimu kwa watu wengi katika nchi za Afrika. Makaa huwa na faida kuliko kuni hasa kutokana na kiwango kikubwa cha nishati ndani yake kulingana na uzito na mjao wake. Faida nyingine ni ya kwamba inawaka bila kutoa ulimi wa moto. Kwa hiyo matumizi yake yameongezeka kwenye miji iliyo mbali na misitu kutokana na gharama za kusafirisha mizigo. Matumizi ya makaa yalisababisha uharibifu wa misitu katika nchi nyingi. Makaa hutengenezwa kwa kupanga kuni kavu kama rundo na kulikanda kwa udongo mbichi. Kuni zinachomwa chini, lakini udongo huzuia kuwaka kwake, hivyo joto la ndani linaangamiza unyevu wa kuni na gesi zote zilizomo ndani ya kuni na kulisha ulimi wa moto. Inayobaki ni karibu kaboni tupu yenye mashimo mengi ndani yake yanayosaidia kushika moto baadaye wakati makaa yanapowashwa. Teknolojia rahisi ya kutengeneza makaa kuhusu makaa Video kuhusu makaa


TypeScript ni lugha ya programu. Iliundwa na Anders Hejlsberg na ilianzishwa tarehe 12 Februari 2012. Iliundwa ili kuumba programu. Leo tunatumia TypeScript 3.8.2. Ilivutwa na Javascript. Inaitwa TypeScript kwa sababu ni mageuzi ya Javascript, lugha ya programu nyingine. Ilianzishwa 12 Februari 2012 nchini Marekani. Lakini Anders Hejlsberg alianza kufanya kazi kuhusu TypeScript mwaka wa 2010. Namna ya TypeScript ni namna nyingi na inaozingatiwa kuhusu kipengee. Sintaksia ya TypeScript ni rahisi sana kinyume cha lugha za programu nyingine kama C++, COBOL au C sharp. Ilivutwa na sintaksia ya Java, lugha ya programu nyingine. Programu kwa kuchapa « Jambo ulimwengu !». var ujumbe:string = "Jambo ulimwengu !" ; console.log(ujumbe); Programu kwa kupata factoria ya namba moja. module FactorialModule { export class FactorialClass { fact: number = 1; factorial(n: number) { while (n > 0) { this.fact = this.fact * n; n = n - 1; } return this.fact; } } } Bierman, G., Abadi, M., & Torgersen, M. (2014, July). Understanding typescript.


Irène Joliet-Curie (12 Septemba 1897 - 17 Machi 1956) alikuwa mwanasayansi wa Ufaransa. Alishinda tuzo ya Nobel kwa Kemia mwaka wa 1935 pamoja na mumewe, Frédéric Joliot. Curie alikuwa binti Pierre Curie na Marie Curie Curie alianza masomo yake katika kitivo cha Sayansi huko Paris. Wakati wa Vita Kuu ya Kwanza (1914-1918), aliwahi kuwa mbobeaji kwenye mambo ya eksirei. Wakati wa Vita Kuu ya kwanza ya Dunia, alimsaidia mama yake kutumia teknolojia ya eksirei katika hospitali za kijeshi. Aliwasaidia wafanyakazi wa mionzi. Curie kisha alihitimu kutoka Sorbonne huko Paris akawa Daktari wa Sayansi mwaka wa 1925. Alifanya tasnifu yake juu ya mnururisho α wa poloniamu akapata shahada ya kufanya kazi kwenye mambo ya mionzi katika poloniamu.


Bahari ya Matumbawe (kwa Kiingereza: Coral Sea; kwa Kifaransa: Mer de Corail) ni sehemu ya Bahari Pasifiki mbele ya pwani ya kaskazini-mashariki ya Australia. Inapakana na Australia, Papua Guinea Mpya, Visiwa vya Solomon na Kaledonia Mpya. Tabianchi ni ya joto, usimbishaji ni kati ya milimita za mvua 1,000 hadi 3,000 kwa mwaka, sehemu kubwa hunyesha baina ya Desemba na Machi. Siku za Jua kuonekana ni kati ya 80 hadi 125 kwa mwaka, jotoridi hucheza kati ya sentigredi 18–27°C. Sehemu hii ya bahari huwa imejaa visiwa vidogo na miamba tumbawe ambayo ndiyo asili ya jina lake. Mkusanyiko mkubwa zaidi wa miamba tumbawe ni Great Barrier Reef mbele ya pwani ya Australia.


Bahari ya Timor (kwa Kiingereza: Timor Sea, kwa Kiindonesia: Laut Timor; kwa Kireno: Mar de Timor) ni bahari ya pembeni ya Bahari Hindi iliyopo baina ya kisiwa cha Timor na Australia. Eneo lake ni km2 61,500 na kimo chake hufikia hadi mita 3300 lakini wastani ni mita 406 pekee. Eneo lake linapitiwa na mfereji wa Timor. Mkondo wa Indonesia unapita hapa ulio muhimu kwa sababu unabeba maji ya vuguvugu kutoka Pasifiki kwenda Bahari Hindi. Kuna idadi ya visiwa na miamba matumbawe yasiyo na watu pamoja na vyanzo muhimu vya kabohidrati. Wikimedia Commons ina media kuhusu: Bahari ya Timor Majiranukta kwenye ramani: 10°S 127°E / 10°S 127°E / -10; 127


Kigun ni lugha ya Kiniger-Kongo nchini Benin na Nigeria inayozungumzwa na Wagun. Mwaka wa 2006 idadi ya wasemaji wa Kigun nchini Benin imehesabiwa kuwa watu 320,000. Pia kuna wasemaji 259,000 nchini Nigeria. Kufuatana na uainishaji wa lugha kwa ndani zaidi, Kigun iko katika kundi la Kikwa. lugha ya Kigun kwenye Multitree makala za OLAC kuhusu Kigun lugha ya Kigun katika Glottolog http://www.ethnologue.com/language/guw


Bahari ya Barents (Kinorwei: Barentshavet; Kirusi: Баренцево море Barentsevo More) ni tawi la Bahari ya Aktiki, na iko kaskazini kwa Urusi, Norwei na funguvisiwa la Svalbard pamoja na Kisiwa cha Dubu. Visiwa vya Novaya Zemlya vinaitenganisha na Bahari ya Kara. Eneo lake ni la km² 1,424,000. Jina limetokana na baharia Mholanzi Willem Barents. Sehemu hii ya bahari haina kina kirefu, kwa wastani ni mita 230 pekee. Kiuchumi ni muhimu kwa uvuvi na uchumbaji wa gesi na mafuta ya petroli. Hata kama ni sehemu ya Bahari ya Aktiki, inaweza kupitiwa na meli karibu mwaka wote kwa sababu inapokea maji ya vuguvugu kutoka Mkondo wa Ghuba wa Bahari Atlantiki unaoishia hapa. Maji ya vuguvugu ni msingi kwa kuota kwa planktoni ambayo ni lishe kwa aina nyingi za samaki.


Bahari ya Chukchi ni bahari ya pembeni ya Bahari ya Aktiki, kaskazini kwa Urusi na Alaska. Eneo lake ni 589.600 км²


Ferrari ni kampuni ya Italia inayotengeneza magari. Kampuni ya Ferrari ilianzishwa na Enzo Ferrari mwaka wa 1939 kutoka divisheni ya Alfa Romeo ya magari ya mashindano ikitwa Auto Avio Costruzioni, kampuni hiyo ilijenga gari lake la kwanza mwaka wa 1940. Hata hivyo, kuanzishwa kwa kampuni kama mtengenezaji wa magari kwa kawaida ilijulilikana mwaka wa 1947, wakati gari la kwanza la Ferrari limekamilishwa. Mwaka wa 2014, Ferrari ililipimwa na Brand Finance kuwa gari lenye bei kubwa zaidi duniani. Mnamo Mei 2012 Ferrari ya 250 GTO ya 1962 ikawa gari la gharama zaidi katika historia baada ya kuuzwaa kwa dola za Marekani 38.1 milioni kwa mfanyabiashara wa Marekani Craig McCaw. Fiat S.p.A. ilipewa asilimia 50 ya Ferrari mwaka 1969 na kupanua hisa zake kwa asilimia 90 mwaka 1988. Mnamo Oktoba 2014 Magari ya Fiat Chrysler yalitangaza nia zake za kutenganisha Ferrari S.p.A kutoka FCA; na kutangazwa FCA inamiliki asilimia 90 ya Ferrari. Ugawanyiko ulianza mnamo Oktoba 2015 na marekebisho yaliyoanzishwa Ferrari NV (kampuni iliyosajiliwa Uholanzi) kama kampuni mpya ya kampuni ya Ferrari na uuzaji uliofuata na FCA ya asilimia 10 ya hisa katika na orodha ya kawaida ya kushiriki kwenye New York Stock Exchange.


Roberto "Oveja" Telch (6 Novemba 1943 - 12 Oktoba 2014) alikuwa mchezaji wa soka wa Argentina. Alizaliwa San Vicente, Córdoba, na alishinda michuano minne ya ligi na San Lorenzo nchini Argentina na aliwakilisha timu ya soka ya taifa ya Argentina katika Kombe la Dunia ya 1974. Alikufa kwa ugonjwa wa moyo.


Kiila ni lugha ya Kibantu nchini Zambia inayozungumzwa na Waila. Mwaka wa 2006 idadi ya wasemaji wa Kiila imehesabiwa kuwa watu 71,200. Kufuatana na uainishaji wa lugha za Kibantu wa Malcolm Guthrie Kiila iko katika kundi la M60. lugha ya Kiila kwenye Multitree makala za OLAC kuhusu Kiila lugha ya Kiila katika Glottolog http://www.ethnologue.com/language/ilb


Atlantiki ni bahari kubwa inayotenganisha Amerika upande wa magharibi na Afrika na Ulaya upande wa mashariki. Eneo lake ni kilometa za mraba 106,200,000 au sehemu ya tano ya uso wa dunia pamoja na bahari za pembeni kama bahari ya Baltiki na Mediteranea. Hivyo ni bahari kubwa ya pili duniani baada ya Pasifiki. Bila bahari hizi za pembeni eneo lake ni kilometa za mraba 82,400,000. Beseni yake ina umbo kama "S". Kina ya wastani ni mita 3,332; kina kikubwa katika mfereji wa Puerto Rico kinafikia mita 8,605. Upana wa bahari ni kati ya km 2,648 kati ya Brazil na Liberia hadi km 4,830 kati ya Marekani na Afrika ya Kaskazini. Kuna ghuba nyingi pamoja na bahari za pembeni. Atlantiki inabadilishana maji yake na Pasifiki na Bahari Hindi hasa kusini ya mabara ya Afrika na Amerika ya Kusini. Atlantiki inafunika sehemu za mabamba ya gandunia ya Amerika ya Kaskazini, Amerika ya Kusini, Karibi, Afrika na Ulaya-Asia. Yanapokutana katika ya beseni uko mgongo kati wa Atlantiki ambao ni safu ya milima chini ya bahari. Mahali pachache inafikia hadi uwiano wa bahari na kuonekana kama visiwa.


Euro ni sarafu ya pamoja katika baadhi ya nchi za Ulaya. Wakazi wake 343,000,000 (2019) wanatumia kwa kawaida pesa hiyo. Watu wengine 210,000,000 wanatumia pesa zilizoungwa na euro, hasa barani Afrika. Tangu mwaka 2002 nchi 13 za EU zilifuta sarafu ya kitaifa ili kutumia Euro tu. Siku hizi ni 19. Euro moja imegawanyika katika senti 100. Kuna benknoti za € 5 (kijivu), € 10 (nyekundu), € 20 (buluu), € 50 (machungwa), € 100 (kijani), € 200 (njano), € 500 (nyekundu). Kuna sarafu za metali 8 za € 0,01, € 0,02, € 0,05, € 0,10, € 0,20, € 0,50, € 1, € 2. Pesa ya karatasi inatolewa na benki kuu ya Ulaya na ni sawa kote. Sarafu zinatolewa na nchi wanachama na zinatofautiana upande mmoja, lakini sarafu zote hutumika kote.


Skellefteå ni mji nchini Uswidi. Kuna wakazi 32 425 (mwaka 2005).Mji ulianzishwa 1845. Eneo lake ni 21.70 km². www.skelleftea.se


Ulyanovsk (Kirusi: Ульяновск) ni mji wa Urusi. Ina wakazi 635.947. Iko katika mkoa wa Ulyanovsk Oblast. Orodha ya miji ya Urusi


Yen ni pesa nchini Japani. Alama yake ya kimataifa ni ¥ lakini Japani penyewe huandikwa 円. Yen imekuwa pesa inayotumiwa sana duniani baada ya dolar na euro. Pesa hii ilianzishwa mwaka 1871 na serikali ya Meiji ikifuata mifano ya pesa za Ulaya. Mwanzoni ililinganishwa na gramu 1.5 za dhahabu. Thamani ya pesa ilishuka wakati wa Vita Kuu ya Pili ya Dunia na baada ya vita kiwango chake kwa dollar ya Marekani kiliweka kwa ¥360 kwa US$1. Mwaka 2008 ilikuwa ¥104 kwa US$1. Tangu kuimarika kwa uchumi wa Japani Yen imekuwa pesa muhimu duniani. Kuna noti za Yen 1,000, 2,000, 5,000 na 10,000.


Nadharia ya njama (kwa Kiingereza: conspiration theory) ni masimulizi yanayodai kwamba kundi la watu ("wala njama") wamepatana kwa siri ("kula njama") kufanya mambo haramu au mabaya na kuyaficha mbele ya umma. Nadharia za njama kwa kawaida zina ushahidi mdogo au zinakosa ushahidi wowote. Kuna pia nadharia za njama zinazorejelea matukio halisi lakini kuzieleza kutokana na njama isiyojulikana na watu wengi. Nadharia nyingi za njama zinadai kwamba matukio fulani ya kihistoria hayakutokea jinsi yanavyoelezwa katika vitabu vya historia bali kufuatana na njama fulani. Nadharia za njama zilizokuwa maarufu katika miaka iliyopita ni pamoja na kwamba kutua mwezini kwa Apollo 11 hakukutokea, picha zote zilipigwa duniani tu Shambulio la 11 Septemba 2001 lilitekelezwa na serikali ya Marekani ili kupata sababu ya kufanya vita katika nchi za Waislamu rais John F. Kennedy wa Marekani aliuawa na polisi yake ya siri Wamasoni wana mpango wa kutawala dunia yote Wakati nadharia za njama zilipolengwa dhidi ya kundi fulani katika jamii ziliweza kusababisha majanga kama mauaji ya kimbari au ya kidini.


Isaka wa Ninawi (kwa Kiaramu ܡܪܝ ܐܝܣܚܩ ܕܢܝܢܘ; kwa Kiarabu: إسحاق النينوي Ishak an-Naynuwī; kwa Kigiriki Ἰσαὰκ Σύρος, Isaac Syuros; kwa Kiingereza Isaac of Nineveh; 613 hivi – 700 hivi) alikuwa mwanateolojia na askofu wa Kanisa la Asiria. Ni maarufu hasa kwa maandishi yake juu ya maisha ya Kiroho. Yapo hadi leo katika lugha asili ya Kisiria na katika tafsiri za kale za Kigiriki na Kiarabu. Yametumiwa sana na Wakristo wa madhehebu mengine, hasa ya Mashariki. Tangu kale anaheshimiwa kama mtakatifu, katika Kanisa lake na makanisa ya Waorthodoksi wa Mashariki na Waorthodoksi. Sikukuu yake huadhimishwa tarehe 28 Januari. Alizaliwa Beth Qatraye, kati ya Mesopotamia na Arabia (Qatar ?). Akiwa bado kijana sana alijiunga na monasteri akafanya bidii sana. Akitumia pia maktaba iliyokuwepo, alijipatia sifa upande wa teolojia akaanza kufundisha dini katika eneo lake asili. Patriarki Georges alipotembelea eneo hilo katikati ya karne ya 7 ili kushiriki sinodi, alimfanya Isaka kuwa askofu wa Ninawi, Assyria, mbali sana, katika Mesopotamia ya Kaskazini.. Majukumu hayo mapya hayakufaa tabia yake, hivyo baada ya miezi 5 alijiuzulu akarudi kusini katika upweke wa Mlima Matout.


Boris Nikolayevich Yeltsin ( sikiliza ?) (kwa herufi za Kirusi huita:Бори́с Никола́евич Е́льцин) (1 Februari 1931 - 23 Aprili 2007) alikuwa rais wa kwanza wa Urusi baada ya mwisho wa ukomunisti. Alitumikia taifa la Urusi kuanzia mwaka 1991 hadi 1999. Mikhail Gorbachev, alimtangulia Boris, wakati huo Urusi iliitwa Umoja wa Kisovyeti. Vladimir Putin amekuja baada ya Boris. Boris Yeltsin alikufa kwa ugonjwa wa moyo mnamo tarehe 23 Aprili mwaka 2007. Obituary and public tributes on Lasting Tribute Archived 23 Desemba 2007 at the Wayback Machine. CNN Cold War — Profile: Boris Nikolayevich Yeltsin Archived 13 Juni 2008 at the Wayback Machine. Death of a Bear- Hammernews The Good Czar The Strange Nobility of Boris Yeltsin Shughuli au kuhusu Boris Yeltsin katika maktaba ya WorldCat catalog Wikimedia Commons ina media kuhusu: Boris Yeltsin


Ronaldo de Assís Moreira (anafahamika zaidi kama Ronaldinho; amezaliwa mjini Porto Alegre tarehe 21 Machi 1980) ni mchezaji wa mpira wa miguu kutoka nchini Brazil. Mnamo Januari ya mwaka wa 2007 amekuwa raia kamili wa Hispania. Wikimedia Commons ina media kuhusu: Ronaldinho Ronaldinho Gaúcho Official Website Archived 6 Machi 2010 at the Wayback Machine. (Kihispania) (Kireno) (Kiingereza) (Kikatala) Ronaldinho profile Archived 3 Juni 2010 at the Wayback Machine. at FC Barcelona website Ronaldinho profile Archived 21 Machi 2007 at the Wayback Machine. at FIFA website Ronaldinho career stats kwenye Soccerbase Interactive Hypervideo of Ronaldinho in action Archived 2 Desemba 2007 at the Wayback Machine. Ronaldinho Archived 26 Juni 2017 at the Wayback Machine.


Shirika la Chakula na Kilimo la Umoja wa Mataifa (kwa Kiingereza: "Food and Agriculture Organzation of the United Nations"; kifupi: FAO) ni kitengo cha Umoja wa Mataifa kinachopambana na tatizo la njaa duniani. Inalenga kuboresha uzalishaji na ugawaji wa mazao na vyakula duniani kwa shabaha ya kuboresha hali ya lishe ya watu duniani. FAO iliundwa tarehe 16 Oktoba 1945 mjini Québec nchini Kanada. Tangu mwaka 1981 tarehe hiyo hukumbukwa kila mwaka kama "Siku ya Chakula Duniani". Mwaka 1951 makao makuu yalihamishwa kwenda Roma, Italia. Mwaka 2007 nchi 191 pamoja na Umoja wa Ulaya zilikuwa wanachama. Shughuli za FAO ziko hasa za aina nne: FAO inawasilisha mawasiliano kati ya wataalamu kwenye uwanja wa lishe na chakula. Inaajiri wataalamu wa kilimo, biolojia, misitu, uvuvi na ufugaji. Inaendesha semina na warsha za kimataifa ambako watalaamu wanakutana na kubadilishana habari na mawazo. Tovuti ya FAO inakusanya habari husika na inatembelewa zaidi ya mara milioni kila mwezi. FAO inatuma washauri katika nchi nyingi wanaosaidia kupanga sera za kilimo. FAO inakutanisha serikali za nchi nyingi katika masuala ya lishe na kilimo. FAO inakusanya ujuzi kwa kazi ya kila siku, inaongoza au kushauri miradi elfu kadhaa ya kilimo kote duniani.


Herode Antipa (kwa Kigiriki Ἡρῴδης Ἀντίπατρος, Hērǭdēs Antipatros) alikuwa mtawala wa Galilaya na Perea katika karne ya 1. Alizaliwa na mfalme Herode Mkuu kabla ya mwaka 20 KK – akafariki uhamishoni baada ya mwaka 39 BK). Anajulikana hasa kutokana na habari zake zinazosimuliwa katika Agano Jipya ambamo Injili, hasa ile ya Luka zinaeleza alivyoagiza Yohane Mbatizaji akatwe kichwa na alivyomrudisha Yesu kwa Ponsyo Pilato siku ya Ijumaa Kuu ya mwaka 30 hivi. Josephus, War 2.183. Ya zamani Biblia: Zaburi 2:2; Injili ya Mathayo 14:1-11; Injili ya Marko 6:14-28; Injili ya Luka 3:1, 3:19-20, 8:3, 9:7-9, 13:31-33, 23:5-16; Injili ya Yohane 6:1, 21:1; Matendo ya Mitume 4:26, 13:1. Cassius Dio 59.8.2, 59.27.2–3. Yosefu Flavius, Antiquities 17–18, War 1–2. Injili ya Petro 1. Philo, On the Embassy to Gaius 299–305. Suetonius, Caligula 14.3. Ya kisasa Bond, Helen K. (1998). Pontius Pilate in History and Interpretation, Society for New Testament Studies monograph series. Cambridge: Cambridge University Press, 149. ISBN 0-521-63114-9.  Bruce, F. F. (1963/1965).


Waaramu (ܐܪ̈ܡܝܐ, ʼaramáyé), ni watu wa jamii ya Wasemiti wa kaskazini ambao wanatumia Kiaramu. Mwishoni mwa kipindi cha shaba (karne ya 11 hadi karne ya 8 KK) waliunda shirikisho la makabila kutoka Syria ya leo. Bila kuungana kabisa, walianzisha falme kadhaa kote katika Mashariki ya Kati na kuteka sehemu kubwa ya Mesopotamia. Katika karne nne za kwanza BK walipokea Ukristo kwa namna maalumu yaliyojitokeza hasa katika shemasi Efrem Mshamu. Baada ya maeneo yao kutekwa na Waarabu Waislamu (karne ya 7) walizidiwa na kupotewa taratibu na lugha na desturi zao. Hata hivyo baadhi wapo hadi leo "Aramaean (people)". Encyclopaedia Britannica. Assyrian people. Jalada kutoka ya awali juu ya 2018-09-29. Iliwekwa mnamo 2018-02-24. Israeli Christians Officially Recognized as Arameans, Not Arabs (September 18, 2014). Jalada kutoka ya awali juu ya 2021-03-07. Iliwekwa mnamo 27 April 2015. Ministry of Interior to Admit Arameans to National Population Registry - Latest News Briefs - Arutz Sheva. Arutz Sheva. Wikimedia Commons ina media kuhusu: Waaramu S. Moscati, 'The Aramaean Ahlamû', FSS, IV (1959), pp. 303–7;


Ferran Torres (aliezaliwa 29 Februari 2000) ni mchezaji wa soka anayechezea katika klabu ya Valencia CF kama mshambuliaji wa kulia na timu ya taifa ya Hispania. Torres aliitwa katika kikosi cha Hispania katika Mashindano ya Ubingwa wa Ulaya wa chini ya 19 wa UEFA huko Armenia. Alifunga goli la ushindi katika mchezo wa nusu fainali dhidi ya Ufaransa, na alifunga mogoli yote mawili ya ushindi wa 2-0 dhidi ya mabingwa watetezi Ureno kwenye uwanja wa Vazgen Sargsyan Republican huko Yerevan.


Jennifer Joanna Aniston (alizaliwa Los Angeles, California, 11 Februari 1969) ni mwigizaji wa filamu kutoka Marekani aliyepata umaarufu kwa uigizaji wake kwenye kipindi cha Friends, (mnamo 1994-2004). Uigizaji wake kwenye kipindi hiki kilimpa ushindi wa tuzo za Primetime Emmy, Golden Globe na Screen Actors Guild. Wazazi wake, John Aniston na Nancy Dow, walikuwa waigizaji maarufu pia. Jennifer Aniston alipendana na Brad Pitt mnamo 1998, na wawili hao wakaoana baada ya miaka miwili, mjini Malibu. Mnamo 2005, Jennifer na Brad waliachana. Mnamo 2011, alikutana na mwigizaji Justin Theroux na kuoana naye mnamo 5 Agosti 2015. Wawili hao waliachana mnamo 2017. Richards, Olly. "The Empire Interview: Aniston", Empire, Bauer Consumer Media, March 2015. Retrieved on October 1, 2017. Kigezo:Cbignore Kelleher, Lynne (November 21, 2014). Jennifer Aniston tells of 'mortifying moment' fiance Justin Theroux stumbled across her first film 'Leprechaun'. Irish Independent. Iliwekwa mnamo September 28, 2017. Westbrook, Caroline (June 1, 2000). She's The One Review. Empire. Iliwekwa mnamo September 28, 2017.


Afghanistan ( افغانستان, pia: Afuganistani) ni nchi ya bara la Asia. Inapakana na nchi za Pakistan, Uajemi, Turkmenistan, Usbekistan, Tajikistan na China. Ni nchi ya milima mirefu mingi inayofunika 3/4 za uso wake. Kutokana na tabia ya nchi wakazi wengi huishi katika jumuiya za kikabila. Mji mkuu ni Kabul. Afghanistan ni nchi bila pwani kwenye bahari yoyote. Sehemu kubwa ya eneo lake lenye km² 652,090 ni milima. Asilimia 90 za nchi iko mita 600 au zaidi juu ya UB ikiendelea kupanda hadi mita 7,485 kwenye ncha ya mlima Noshak. Safu za milima kubwa ni Hindu Kush na Pamir. Katika kaskazini na kusini magharibi kuna maeneo ya tambarare yenye tabia ya jangwa. Maeneo makubwa ni yabisi na nusu jangwa au jangwa. Sehemu za milima zinapokea mvua na theluji, lakini mito mingi inayoanzia huko inapeleka maji yake nje ya nchi, kwenda Iran, Pakistan na Turkmenistan. Hali ya hewa inategemea mahali na kimo. Sehemu za juu milimani huwa na jalidi kali wakati wa majira ya kipupwe na tambarare za chini huwa na joto kali wakati wa majira ya joto. Kabla ya karne ya 19 nchi yote au sehemu mbalimbali zilikuwa chini ya milki jirani, hata kama sehemu za eneo la Afghanistan zilijitegemea chini ya watawala wadogo.


Val-de-Marne ni département (Kifaransa) au department (Kiingereza) la Île-de-France ya Ufaransa. Mji mkuu wake ni Créteil. Tovuti rasmi Wikimedia Commons ina media kuhusu: Val-de-Marne


Kingurmbur (au Kingomburr) kilikuwa lugha ya asili nchini Australia iliyozungumzwa na Wangurmbur katika jimbo la Northern Territory. Hakuna wasemaji ambao wamebaki kuongea Kingurmbur, yaani lugha imetoweka kabisa. Kufuatana na uainishaji wa lugha, Kingurmbur hakilingani na lugha nyingine, ila labda Kiumbugarla. lugha ya Kingurmbur kwenye Multitree makala za OLAC kuhusu Kingurmbur lugha ya Kingurmbur katika Glottolog lugha ya Kingurmbur katika Ethnologue


Adhabu ni malipizi ambayo mtu hupewa kutokana na kosa alilofanya kwa makusudi au kwa bahati mbaya. Kadhalika kuna adhabu za aina nyingi, kama vile adhabu kubwa na adhabu ndogo. Katika nchi kadhaa kuna hata adhabu ya kifo.


Galenos wa Pergamon (pia Galen; 129 – mnamo 216) alikuwa tabibu na mwanafalsafa Mgiriki mashuhuri katika Dola la Roma. Anakumbukwa kwa uchunguzi wa mambo ya tiba aliofanya na nadharia zake kuhusu afya na magonjwa. Nadharia zake ziliathiri tiba ya nchi za Ulaya na za Waislamu kwa miaka 1000 hadi mwisho wa enzi ya kati. Galenos alizaliwa Pergamon (leo hii: Bergama katika Uturuki), mji wa Ugiriki ya Kale ambao ulikuwa na hekalu muhimu la Asklepios aliyeheshimiwa kama mungu wa tiba. Baba yake Nikon alikuwa msanifu akamfundisha falsafa, hisabati na sayansi. Tangu mwaka 146 Galenos alijishughulisha na tiba hasa akaisoma alipohudumia wagonjwa kwenye hekalu la Asklepios. Akaedelea kusafiri hadi Aleksandria wa Misri iliyokuwa kitovu cha elimu ya tiba katika Dola la Roma na mahali pa pekee ambako matabibu waliruhusiwa kufanya utafiti kwenye maiti za watu. Hapa alipata pia nafasi ya kusoma mengi katika maktaba mashuhuri ya Aleksandria. Mwaka 158 alirudi Pergamon akaajiriwa na kuhani mkuu wa Asia kama tabibu wa wapigaji upanga wake. Galenos alijifunza mengi kutokana na kutibu vidonda na majeruhi; katika maandiko yake aliita kidonda "dirisha la kutazama ndani ya mwili".


Kiburma ni lugha ya Waburma nchini Myanmar na kote duniani wanapoishi. Ni tawi kubwa la kundi la lugha za Kichina-Kitibet. Omniglot: Burmese Language Learn Burmese online Online Burmese lessons Burmese language resources from SOAS E-books for children with narration in Burmese. Unite for Literacy library. Myanmar Unicode and NLP Research Center Myanmar 3 font and keyboard Burmese online dictionary (Unicode) Ayar Myanmar online dictionary Myanmar unicode character table Download KaNaungConverter_Window_Build200508.zip from the Kanaung project page and Unzip Ka Naung Converter Engine


Milima Cederberg ni safu ya milima ya Afrika ya Kusini. Urefu wake unafikia hadi mita 2,026 juu ya usawa wa bahari. Orodha ya milima Orodha ya milima ya Afrika


Takumi Minamino (kwa Kijapani: 南野 拓実; alizaliwa 16 Januari 1995) ni mchezaji wa soka wa Japani ambaye anacheza kama kiungo mshambuliaji au winga wa klabu ya Uingereza Liverpool F.C. na timu ya taifa ya Japani. Minamino alianza kazi yake na klabu ya Cerezo Osaka mnamo 2012. Mnamo mwaka 2014 alihamia Klabu ya Red Bull Salzburg ya Austria ambapo alitumia misimu minne kamili. Kufuatia maonyesho ya kuvutia katika klabu alijiunga na Liverpool mnamo 1 Januari 2020. Minamino alijiunga na timu ya vijana ya Cerezo Osaka akiwa na umri wa miaka 12 na akaendelea kupitia masomo. Wakati akiwa kwenye klabu ya Cerezo, Minamino aliwatazama wachezaji wakubwa kama Shinji Kagawa na kufanya nao mazoezi. Mnamo 7 Januari, 2014 salamu kutoka Salzburg za kumsaini Minamino ziliwafikia Cerezo. Walifanikiwa kumsaini kwa mkataba wa miaka minne hadi Desemba 2018. Mnamo januari 2020 Liverpool ilimsaini Minamino kutoka Salzburg kwa ada ya pauni milioni 7.25. Mkurugenzi wa michezo wa Salzburg Christoph Freund alisema kwamba "Vilabu vikubwa vimekuwa vikimwangalia na kama ningekuwa wao, nisingekuwa na shaka la kumsaini, Minamino yuko tayari kuondoka". Mpaka sasa Minamino ameshacheza mechi moja akiwa Liverpool, Alicheza dhidi ya Everton katika mashindano ya FA cup, Liverpool iliibuka na ushindi wa goli 1-0.


Caledon ni mji wa Kanada katika mkoa wa Ontario. Kwa mujibu wa sensa iliyofanyika mnamo mwaka wa 2006, mji una wakazi wapatao 57,000 wanaoishi katika mji huu. Eneo lake ni 687 km².


Kaisari Yongle (tamka: yong-luh; 2 Mei 1360 - 12 Agosti 1424) - jina la binafsi Zhu Di (WG: Chu Ti) - alikuwa kaisari wa tatu wa nasaba ya Ming, aliyetawala kuanzia mwaka 1402 hadi 1424. Zhu Di alikuwa mtoto wa nne wa Kaisari Hongwu aliyeanzisha nasaba ya Ming . Cheo chake cha kwanza kilikuwa Mwanamfalme wa Yan akipewa utawala juu ya eneo la Beijing kaskazini mwa ufalme wa Ming mnamo Mei 1370. Huko alipaswa kupigana dhidi ya Wamongolia wa nasaba ya Yuan ya Kaskazini. Katika mapigano hayo Zhu Di aliweza kuweka msingi wa jeshi lake la binafsi. Baba yake alipomteua mpwa wake Zhu Yunwen kama mfalme mteule alikubali mwanzoni. Lakini baada ya Zhu Yunwen kushika utawala kwa jina la Jianwen na kuanza kuwaua wajomba wake, Zhu Di aliamua kuasi dhidi ya mpwa wake. Mnamo 1402, alifanikiwa kupindua mpwa wake na kuteka mji mkuu wa ufalme Nanjing. Hapo alitangazwa Kaisari akachukua jina la Yongle, inayomaanisha "furaha ya milele". Ili kuimarisha utawala wake na kukazia uhalali wake mwenyewe, Zhu Di alijaribu kufuta kumbukumbu ya enzi ya Kaisari Jianwen akaamuru kuteketeza au kubadilisha taarifa na hati zilizohusu utoto na uasi wake.


Wikimedia Commons ina media kuhusu: Alexis Carrel Alexis Carrel (28 Juni 1873 – 5 Novemba 1944) alikuwa daktari mpasuaji kutoka nchi ya Marekani. Hasa alichunguza mkusanyiko wa vyembe mwilini (tishu) na mbinu za kuuhamisha. Mwaka wa 1912 alikuwa mshindi wa Tuzo ya Nobel ya Tiba. (en) Wasifu ya Carrel katika tovuti ya Tuzo za Nobel


Moi, MOI, au ikiandikwa tofauti, unaweza kuwa wamaanisha mkataba wa mafundisho. amezaliwa Katika lugha "yangu" kwa Kifaransa (mtu wa kwanza, umoja, kiwakilishi nomino rejeo) na hutumika kama nahau na kienyeji na wazungumzaji wa Kiingereza kwa Suala zinaonyesha maskhara ya unyenyekevu. ( "Hakika wewe hukuwa ukimaanisha moi?") Kwa lugha ya Kifini, moi hutumika kama salamu kama vile "hi" katika Kiingereza Kwa watu, Daniel Arap Moi (1924–2020), Rais wa Kenya kutoka 1978 mpaka 2002 Kwa pahali Moi International Sports Centre, uwanja wa matumizi mbalimbali hukoKasarani, nje kidogo ya Nairobi, Kenya. Chuo Kikuu cha Moi, chuo kikuu mjini Eldoret, magharibi mwa Kenya. Moi, Norway, kituo cha utawala wa Manispaa wa Lund, katika jimbo la Rogaland huko Norway. Alii Aimoku wa kisiwa cha Maui wakati wa zamani wa Hawaii, ilijulikana pia kama mo'i ya Maui. Eneleza tofauti ya Moai, masanamu ya kisiwa cha Easter. Kwa wanyama , Moi au Pacific "threadfin" ni aina ya " threadfin" inayolimwa katika maji za Hawaii.


C.I.A. (kifupisho cha Central Intelligence Agency) ni shirika la upelelezi la serikali ya Marekani, inayohusika na kukusanya, usindikaji, na kuchambua habari za usalama wa kitaifa kutoka duniani kote. Kabla ya Mageuzi ya Upelelezi na Utetezi wa Ugaidi wa mwaka 2004, Mkurugenzi wa CIA alifanya kazi kama mkuu wa Jumuiya ya Upelelezi. Leo, CIA imeandaliwa chini ya Mkurugenzi wa Upelelezi wa Taifa (DNI). Licha ya kuhamisha baadhi ya mamlaka yake kwa DNI, CIA imeongezeka kwa ukubwa kama matokeo ya Mashambulio ya 11 Septemba 2001. Mwaka 2013, Washington Post iliripoti kuwa mwaka wa fedha 2010, CIA ilikuwa na bajeti kubwa ya mashirika yote ya IC, zaidi ya makadirio ya awali.


Whitby ni mji wa Kanada katika mkoa ya Ontario. Kwa mujibu wa sensa iliyofanyika mnamo mwaka wa 2006, mji una wakazi wapatao 110,000 wanaoishi katika mji huu. Mji upo m 91 kutoka juu ya usawa wa bahari. Eneo lake ni 146.52 km².


Thelonious Monk (10 Oktoba 1917 – 17 Februari 1982) alikuwa mwanamuziki wa Marekani. Alikuwa anapiga muziki ya jazz. Mwaka wa 2006 alituzwa tuzo maalumu ya Tuzo ya Pulitzer ya Muziki kwa kazi ya maisha yake, yaani baada ya kifo chake. Orodha ya albamu Thelonious Monk Institute of Jazz katika New Orleans Tovuti rasmi Yanow, Scott. Thelonious Monk. AllMusic. Iliwekwa mnamo 2012-03-31.


Eleanor Rosalynn Carter; (alizaliwa Agosti 18, 1927) ni mwandishi na mwanaharakati wa Marekani ambaye aliwahi kuwa mwanamke wa kwanza wa Marekani kutoka mwaka 1977 hadi 1981 kama mke wa Raisi Jimmy Carter . . Kwa miongo kadhaa, amekuwa mtetezi wa mambo mbalimbali kama vile afya ya akili.


Wakipsigis ni jina la kabila dogo la Waniloti ambalo huhesabiwa katika kabila kuu la Wakalenjin. Wanaishi hasa katika kaunti za Bomet Kericho. Wao huongea lugha ya Kikipsigis, mojawapo ya lugha za Kiniloti. Wanatumia majina kama 'chemosi' humaanisha jitu, 'chamgei' na 'yomunee' kumaanisha habari? Mising' ni njema. 'Matimam' ni usinisumbue, 'tugul' ni yote na vijana waliotahiriwa huitana 'botum' na 'bable'. Msichana akiitwa Chelangat, cherono, chebet. Mvulana kiplangat, kiprono, kibet. Asilimia kubwa ya wakipsigis hufuata dini za jadi huku wengine dini ya Kikristo. Kalenjin Online - Kipsigis


Ukomeshaji wa biashara ya watumwa ni mchakato au mlolongo wa matukio yaliyopelekea ufutaji au usitishaji wa biashara ya watumwa katika karne ya 19. Biashara ya watumwa ilikuwa biashara iliyodhalilisha utu wa binadamu, hasa Waafrika ambao ndio waliotumika kwa kiasi kikubwa katika biashara hiyo. Basi, baadhi ya watu Ulaya waliweza kuona madhara mbalimbali yaliyotokana na biashara hiyo hatarishi, na kuamua kuanzisha tapo la kuikomesha. Wengi wao walikuwa watu wa dini waliosukumwa na sababu za ubinadamu. Baadaye mataifa kama Uingereza yaliongeza bidii katika ukomeshaji wa biashara ya utumwa. Kwa kiasi fulani ukomeshaji wa biashara ya utumwa ulikuwa una manufaa ya kiuchumi kwao, hasa kufuatia matokeo ya mapinduzi ya viwanda yaliyotokea nchini mwao. Uingereza ukiwa taifa kiongozi katika biashara hiyo, halafu katika zoezi hilo la kuikomesha, ulisaidia kwa kiasi kikubwa katika ukomeshaji wa biashara hii iliyopitia katika bahari ya Atlantiki na ile ya bahari ya Hindi. Si mataifa yote yalikubaliana na matakwa ya Uingereza ya kukomesha biashara ya utumwa, hivyo Uingereza ilipata upinzani kutoka kwa mataifa mengine yaliyokuwa bado yananufaika na biashara hii kama Ufaransa na Ureno. Kampeni ya ukomeshaji wa biashara ya watumwa haikutoka Afrika.


Aleksandr Isayevich Solzhenitsyn (11 Desemba 1918 – 3 Agosti 2008) alikuwa mwandishi na mwanahistoria kutoka nchi ya Urusi. Mwaka wa 1970 alikuwa mshindi wa Tuzo ya Nobel ya Fasihi. Anajulikana hasa kwa kitabu chake "Funguvisiwa la Gulag" (kwa Kirusi Arkhipelag Gulag) kilichotolewa katika majuzuu matatu miaka ya 1973-75. Katika kitabu hicho alisimulia historia ya utawala wa kutisha wa Stalin na mfumo wa makambi yake mengi kwa wafungwa wa kisiasa. Alikamatwa na serikali na kufukuzwa nje ya nchi kwa sababu ya kitabu hicho. Mwaka wa 1994 alirudi Urusi. Aliaga dunia Moscow mjini mwaka wa 2008.


Kikuyu ni mji wa Kenya ya Kati, katika Kaunti ya Kiambu, pia ni kata ya eneo bunge la Kikuyu. Katika sensa ya mwaka 2009 ulikuwa na wakazi 233,231 . Electoral Commission of Kenya: Registered voters per polling station by electoral area/ward and constituency Archived Septemba 29, 2007, at the Wayback Machine Sensa ya Kenya 2009 Archived 9 Januari 2019 at the Wayback Machine., tovuti ya KNBS, ilitazamwa Januari 2009


Lango la Historia | Lango la Biografia | Karibuni | Orodha ya Miaka ◄ | Karne ya 18 | Karne ya 19 | Karne ya 20 | ► ◄ | Miaka ya 1820 | Miaka ya 1830 | Miaka ya 1840 | Miaka ya 1850 | Miaka ya 1860 | Miaka ya 1870 | Miaka ya 1880 | ► ◄◄ | ◄ | 1853 | 1854 | 1855 | 1856 | 1857 | 1858 | 1859 | 1860 | 1861 | ► | ►► Makala hii inahusu mwaka 1857 BK (Baada ya Kristo). 7 Machi - Julius Wagner-Jauregg (mshindi wa Tuzo ya Nobel ya Tiba, mwaka wa 1927) 13 Mei - Sir Ronald Ross (mshindi wa Tuzo ya Nobel ya Tiba mwaka wa 1902) 31 Mei - Papa Pius XI 2 Juni - Edward Elgar, mtunzi mashuhuri wa muziki kutoka Uingereza 2 Juni - Karl Gjellerup (mshindi wa Tuzo ya Nobel ya Fasihi, mwaka wa 1917) 24 Julai - Henrik Pontoppidan (mshindi wa Tuzo ya Nobel ya Fasihi, mwaka wa 1917) 15 Septemba - William Howard Taft, Rais wa Marekani (1909-13) 27 Novemba - Charles Sherrington (mshindi wa Tuzo ya Nobel ya Tiba, mwaka wa 1932) bila tarehe Justin Harvey Smith, mwanahistoria kutoka Marekani 15 Februari - Mikhail Glinka, mtunzi wa muziki kutoka Urusi Wikimedia Commons ina media kuhusu: 1857


Jiji la Meksiko (kwa Kihispania: Ciudad de México) ni mji mkuu pia mji mkubwa wa nchi ya Mexiko. Uko kwenye nyanda za juu za Mexiko kwenye kimo cha m 2000 juu ya UB katika bonde refu linalopakana na milima mirefu. Kati ya milima hii ni volkeno za Popocatepetl na Iztaccihuatl na nyororo ya Sierra Nevada. Mji wa Mexiko ni pia mkoa wa kujitegemea, huitwa mara nyingi na Wamexiko wenyewe "Mexico DF" au kwa kifupi "DF" (DF = Distrito Federal, Mkoa wa Shirikisho), lakini tangu mwaka 2016 unaelekea kujitegemea zaidi kiutawala. Idadi ya wakazi ni milioni 9, lakini pamoja na mitaa ya karibu idadi inafikia karibu milioni 20.4. Ni kati ya miji mikubwa kabisa duniani. Historia ya mji ilianza mwaka 1325. Wakati ule kikosi cha Azteki wahamiaji walifika kwenye ziwa la Texcoco na kujenga makao kwenye kisiwa ziwani wakauita mji "Tenochtitlan". Kuna hadithi ya kale juu ya kuundwa kwa Tenochtitlan ambao ni mji wa Kiazteki uliotangulia Mexiko City. Zamani ile Waazteki waliishi maisha ya kuhamahama na kutafuta mahali pa kujenga mji wa kudumu. Mungu wao Huitzilopochtli aliwaambia wamtafute anayekalia mpungate (kakati) na kushika nyoka.


Misuli ni sehemu ya mwili wa wanyama na binadamu inayowezesha mwendo wa viungo vyake. misuli inaundwa na tishu ya pekee yenye uwezo wa kujinywea na kulegea. Wakati wa kujinywea huwa mifupi zaidi. Kwa njia hii misuli inayounganishwa na mifupa ya mkono au mguu huleta mwendo wa viungo hivi. Misuli hutofautishwa kwa namna mbalimbali: kama ni misuli ridhia inayoendeshwa kwa hiari maana tunaamua kuzinywea au kuzilegeza (kama misuli ya kusogeza mkono) au misuli sihuria inayoendeshwa bila hiari (kama misuli inayoendesha mwendo wa utumbo) kufuatana na umbo na muundo wa misuli kama ni misuli milia (striped muscle) au misuli myororo (smooth muscle) Mara nyingi hutofautishwa namna tatu za misuli: misuli kiunzi iinayounganishwa na mifupa kwa ukano. Hii misuli inasababisha mwendo wa mifupa ya viungo na kuendeshwa kwa ridhia ya mtu kwa hiyo inaitwa pia misuli ridhia. Katika mwili wa mwanaume wastani hii misuli kiunzi ni takriban asilimia 42 ya masi ya mwili wake; kwa mwili wa mwanamke wa wastani hii misuli ni 36 % ya masi ya mwili. Hiyo ndiyo sababu ya kwamba kwa wastani wanaume wana nguvu kuliko wanawake. misuli msisima ambayo haiunganishwi na mifupa na kuendesha mwendo wa viungo vya ndani vya mwili kama utumbo, mapafu, mizizi ya nywele au mishipa ya damu.


Alexandria ni mji wa Marekani katika jimbo la Virginia. Mji upo m 14 kutoka juu ya usawa wa bahari.


Kaduna ni jimbo la Nigeria. Mji mkuu ni Kaduna. Jimbo lina maeneo ya utawala 24 ("Local Government Areas"). Haya ni: Tovuti rasmi


Kirov Oblast ni jina la kutaja mkoa ulioko nchini Russia. Mji mkuu wake ni Kirov. Orodha ya mikoa ya Urusi (Kirusi) (Kiingereza) Tovuti rasmi Archived 28 Julai 2007 at the Wayback Machine.


Lango la Historia | Lango la Biografia | Karibuni | Orodha ya Miaka ◄ | Karne ya 11 | Karne ya 12 | Karne ya 13 | ► ◄ | Miaka ya 1160 | Miaka ya 1170 | Miaka ya 1180 | Miaka ya 1190 | Miaka ya 1200 | Miaka ya 1210 | Miaka ya 1220 | ► ◄◄ | ◄ | 1194 | 1195 | 1196 | 1197 | 1198 | 1199 | 1200 | 1201 | 1202 | ► | ►► Makala hii inahusu mwaka 1198 BK (Baada ya Kristo). 8 Januari - Uchaguzi wa Papa Innocent III 8 Januari - Papa Celestino III Wikimedia Commons ina media kuhusu: 1198


Shinji Kagawa (香川 真司; alizaliwa 17 Machi 1989) ni mchezaji wa mpira wa miguu wa Japani. Anachezea timu ya taifa ya Japani. Kagawa alicheza kwa mara ya kwanza katika timu ya taifa ya Japani tarehe 24 Mei 2008 dhidi ya Cote d'Ivoire. Kagawa alicheza Japani katika mechi 97, akifunga mabao 31. Shinji Kagawa at National-Football-Teams.com


Mahnaz Afkhami (alizaliwa Januari 14, 1941) ni raia wa Irani, mwanaharakati wa haki za wanawake ambaye alihudumu katika Baraza la Mawaziri la Irani kuanzia mwaka 1976 hadi 1978. Ni mwanzilishi na rais wa Women's Learning Partnership (WLP) na pia mkurugenzi mkuu wa shirika la Foundation for Iranian Studies. Staff | Foundation for Iranian Studies. Foundation for Iranian Studies.


Ryo Miyaichi (宮市 亮; alizaliwa 14 Desemba 1992) ni mchezaji wa mpira wa miguu wa Japani. Aliwahi kucheza timu ya taifa ya Japani. Miyaichi alicheza kwa mara ya kwanza katika timu ya taifa ya Japani tarehe 23 Mei 2012 dhidi ya Azerbaijan. Miyaichi alicheza Japani katika mechi 2. Japan National Football Team Database Ryo Miyaichi at National-Football-Teams.com


San Giovanni Rotondo ni mji wa mkoa wa Puglia, Italia Kusini wenye wakazi 27,355 (sensa ya mwaka 2011). Mji huo ulipata maarufu kama makazi ya kudumu ya padri Pio wa Pietrelcina hadi kifo chake. Kwa sababu hiyo unatembelewa na mamilioni ya watu kila mwaka, hasa waumini wa Kanisa Katoliki wanaomheshimu kama mtakatifu. Orodha ya miji ya Italia


AO au ao ni kifupi cha: Kodi ya IATA ya Australian Airlines Kodi ya ISO 639-1 ya lugha ya Kodi ya ISO 3166-1 ya nchi ya Angola


Mlo kamili ni mkusanyiko wa vyakula mbalimbali ambavyo kwa pamoja huimarisha na kuujenga mwili wa binadamu na wanyama kwa sababu vinaleta virutubishi vyote vinavyohitajika. Kuna makundi matatu ya vyakula, nayo ni: 1) vyakula vinavyojenga mwili 2) vyakula vinvyoupa mwili nguvu 3) vyakula vinavyoupa mwili joto. Katika makundi hayo tunatoa aina za vyakula, nazo ni: 1) protini 2) mafuta 3) wanga (kabohidrati) 4) vitamini Protini ni kundi dogo la chakula linalofanya kazi ya kuujenga mwili. Protini hufanya kazi ya kuyaziba majeraha ambayo mtu ameyapata katika mwili wake. Ili tuweze kuijenga miili yetu inatubidi tule vyakula vyenye protini kwa wingi. Vyakula hivyo ni kama: samaki, nyama, senene, maharage, mayai n.k. Protini ni chakula cha kwanza kumeng'énywa tumboni (pepsini). Mafuta ni kundi dogo la chakula linalofanya kazi ya kuipa miili yetu joto. Vyakula hivi ni muhimu kwa watu wanaokaa maeneo yenye baridi, kwa mfano Ulaya, Asia Kaskazini n.k. Mfano wa vyakula vinavyoipa miili yetu joto ni: alizeti, karanga, mafuta ya kupikia, ufuta, nazi, machikichi (mawese) n.k Wanga ni kundi dogo la chakula linalofanya kazi ya kuiipa miili yetu nguvu.


Andriy Oleksiyovych Lunin (alizaliwa 11 Februari 1999) ni mchezaji wa soka ambaye anacheza kama kipa wa klabu iliyopo nchini Hispania ya Real Madrid, na timu ya taifa ya Ukraina. Tarehe 19 Juni 2018, Real Madrid ilifikia makubaliano na Lunin kusaini katika klabu hiyo kwa milioni 8.5 na mpango wa nyongeza wa milioni 5. Mpango huo ulihitimishwa siku nne baadaye, na akawa mchezaji wa kwanza kuichezea klabu hiyo kutoka ukraine.Mnamo 27 Agosti 2018, alikopwa na kwenda katika klabu ya karibu iitwayo CD Leganés, kwa msimu huo.


Urefu wa mlima au kimo chake unaweza kukadiriwa kwa njia mbalimbali. Mbinu inayotumika mara nyingi ni kutaja tofauti kati ya usawa wa bahari na kimo cha kilele cha mlima. Lakini inawezekana pia kutumia mbinu tofauti zitakazoleta matokeo tofauti. Mlima mrefu duniani kwa kuangalia kimo juu ya uwiano wa bahari ni Mlima Everest ulioko kwenye mpaka baina ya Nepal na China. Kilele chake kipo mita 8,848 juu ya usawa wa bahari. Mlima Everest ni sehemu ya milima ya Himalaya. Pamoja na Everest kuna milima mingine 13 inayopita kimo cha mita 8,000, yote iko katika Himalaya na milima jirani ya Karakoram ambayo ni tokeo la kukunjwa kwa ganda la dunia tangu bamba la Uhindi lilianza kugonga bamba la Ulaya-Asia. Kwa kutumia kitovu cha Dunia kama marejeo, yaani umbali kati ya nukta ya kitovu cha Dunia na kilele cha mlima, matokeo ni tofauti. Hapo mlima Chimborazo nchini Ekwador inafikia umbali wa kilomita 6,384.557 ikizidi Everest yenye km 6,382.414 kwa kilomita mbili. Tofauti inasababishwa na umbo la Dunia ambalo si tufe kamili. Maana kuzunguka kwa Dunia kwenye mhimili wake unasababisha kani kitovu (kwa Kiingereza centripetal force) inayofanya umbo la Dunia kufanana kidogo na duaradufu.


Stephen Kalonzo Musyoka (amezaliwa Tseikuru katika wilaya ya Mwingi, 24 Desemba 1953) ni mwanasiasa nchini Kenya kutoka Ukambani. Alijiunga na siasa katika chama cha KANU akachaguliwa kuwa mbunge mara ya kwanza 1985 katika uchaguzi mdogo wa Kitui-North (baadaye Mwingi-North). 1986 alipewa kazi ya waziri msaidizi katika wizara ya kazi za umma. Akarudi bungeni 1988 akachaguliwa kuwa naibu spika wa bunge. Baada ya kuchaguliwa tena 1992 alikuwa waziri wa mambo ya nje akaendlea kushika ofisi hii hado 1998 alipohamishwa kwenda wizara ya elimu halafu ya utalii. Kabla ya uchaguzi wa 2002 alijiunga na kundi la Raila Odinga lililondoka katika KANU baada ya uteuzi wa Uhuru Kenyatta kuwa mgombea wa uraisi kwa chama hiki akajiunga katika LDP. Baada ya ushindi wa NARC katika Desemba 2002 alirudishwa 2003 kama waziri wa mambo ya nje chini ya rais Mwai Kibaki. Katika mabadiliko ya serikali kutokana na mafarakano ya kwanza katika NARC alihamishwa 2004 wizara wizara ya mazingira na maliasili hadi 2005. Serikali ilipovunjwa 2005 na rais baada ya kura maalumu ya wananchi juu ya katiba ya Kenya Kalonzo pamoja na mawaziri wengi wa LDP hakurudishwa serikalini. Alishiriki katika umoja wa upinzani kwenye "kambi la machungwa".


Kiyandruwandha kilikuwa lugha ya Kipama-Nyungan nchini Australia iliyozungumzwa na Wayandruwandha katika majimbo ya Australia Kusini na Queensland. Hakuna wasemaji ambao wamebaki kuongea lugha hii, yaani lugha ya Kiyandruwandha ilitoweka. Kufuatana na uainishaji wa lugha kwa ndani zaidi, Kiyandruwandha kiko katika kundi la Kikarniki. lugha ya Kiyandruwandha kwenye Multitree makala za OLAC kuhusu Kiyandruwandha lugha ya Kiyandruwandha katika Glottolog lugha ya Kiyandruwandha katika Ethnologue


Homa ya manjano (pia: Homanyongo, inayojulikana kwa Kiingereza kama yellow jack au yellow plague,) ni ugonjwa mkali unaosababishwa na virusi. Katika kesi nyingi, dalili hujumuisha homa, homa ya baridi, kukosa hamu ya chakula, kichefuchefu, maumivu ya misuli hasa mgongoni, na maumivu ya kichwa. Kwa kawaida dalili hupona kwa siku tano. Kwa watu wengine baada ya kupata nafuu, homa hurudi, maumivu ya fumbatio hutokea, na uharibifu wa ini huanza na kusababisha ngozi ya njano. Ikiwa hii itatokea, hatari ya kuvuja damu na matatizo ya figo unaongezeka. Ugonjwa huu unasababishwa na virusi vya homa ya manjano na kusambazwa kwa kuumwa na mbu wa kike. Vinaambukiza tu binadamu, mamalia wa hali ya juu na spishi nyingi za mbu. Katika miji, husambazwa kwa kawaida na mbu wa spishi wa Aedesaegypti. Virusi ni Virusi vya RNA vya jenasi Flavivirus. Ugonjwa huu unaweza kuwa ngumu kueleza lakini maradhi mengine tu, hasa katika awamu za kwanza. Ili kuthibitisha hali hiyo, uchunguzi wa sampuli ya damu wa polymerase chain reaction unahitajika. Chanjo bora na salama dhidi ya homa ya manjano ipo, na baadhi ya nchi hudai chanjo ya wanaosafiri.


Beda maarufu kama Mheshimiwa tangu enzi za uhai wake (Wearmouth-Jarrow, leo nchini Uingereza, 672 au 673 – 25 Mei - Wearmouth-Jarrow, 735) alikuwa mmonaki, padri, mwanateolojia na mwanahistoria nchini Uingereza. Hasa anafahamika kwa kitabu chake “Historia ya kikanisa ya taifa la Waingereza” (kwa Kilatini: Historia ecclesiastica gentis Anglorum). Akiona Kanisa lilivyozidi kustawi kati ya mataifa mapya, alipenda kuonyesha lisivyobanwa na ustaarabu mmoja, bali linakumbatia kila aina ya utamaduni ili kuikamilisha katika Kristo. Beda alichangia kwa kiasi kikubwa uenezaji wa hesabu ya miaka baada ya Kristo kuzaliwa. Mwaka 1899 alitangazwa na Papa Leo XIII kuwa mtakatifu na mwalimu wa Kanisa. Sikukuu yake inaadhimishwa kila mwaka tarehe 25 Mei. Karibu yale yote tunayoyajua kuhusu maisha ya Beda yamo katika sura ya mwisho ya Historia Ecclesiastica, aliyoimaliza mwaka 731 hivi, ambapo anadokeza kuwa yuko katika mwaka wa 59 wa maisha yake, hivyo alizaliwa 672–673. Habari nyingine tunazipata katika barua ya mwanafunzi wake Cuthbert kuhusu kifo chake. Beda hasemi kitu kuhusu asili yake, lakini kuna dalili kuwa familia yake ilikuwa na hali nzuri katika jamii.


Akiolojia (kutoka Kiyunani αρχαίος = zamani na λόγος = neno, usemi) ni somo linalohusu mabaki ya tamaduni za watu wa nyakati zilizopita. Wanaakiolojia wanatafuta vitu vilivyobaki, kwa mfano kwa kuchimba ardhi na kutafuta mabaki ya majengo, makaburi, silaha, vifaa, vyombo na mifupa ya watu. Tofauti na somo la Historia, akiolojia haichunguzi sana maandishi hasa ili kupata ufafanuzi wa mambo ya kale. Historia inatazama zaidi habari zilizoandikwa lakini akiolojia inatazama vitu vilivyobaki kutoka zamani. Wanaakiolojia wanaweza kutumia maandishi na habari za historia wakiamua jinsi gani waendelee na utafiti wao, kwa mfano wachimbe wapi. Lakini hutumia mitindo ya sayansi mbalimbali kuchunguza vitu vinavyopatikana kwa njia ya akiolojia. Kinyume chake, matokeo ya akiolojia ni chanzo muhimu kwa wachunguzi wa historia. Mara nyingi matokeo ya akiolojia yanaweza kupinga au kuthibitisha habari zilizoandikwa au kufungua macho kwa kuzielewa tofauti. Mfano bora wa akiolojia ni utafiti wa mji wa Pompei huko Italia. Habari za Pompei zimepatikana katika maandishi mbalimbali ya Kiroma, lakini mji uliharibika kabisa na kufunikwa na majivu ya volkeno Vesuvio mwaka 79 B.K. Kuanzia mwaka 1748 wataalamu walianza kuchimba mahali pa mji mpotevu wakaupata. Hadi leo sehemu kubwa ya mji umefunuliwa tena.


Agape (gir. ἀγάπη, agape) ni neno la lugha ya Kigiriki lenye maana ya "upendo". Ni muhimu hasa katika maandiko ya Agano Jipya na maandiko mengine ya Ukristo, unaojitambulisha kama dini ya upendo. Kigiriki kina maneno mbalimbali kwa jambo linaloitwa "upendo" katika lugha mbalimbali ambazo zina neno moja tu. Kwa hiyo "agape" inataja maana ya pekee ya "upendo" ambayo ni upendo wa kindugu au upendo wa Mungu. Upande mwingine wa upendo kwa Kigiriki ni "philia" (undugu, pendo lisilo la kingono) na mwingine ni "eros" ambayo ni mapenzi yenye tabia ya kingono. Agape ni aina ya upendo isiyotafuta faida wala tamaa wala ridhaa. Katika maandiko ya Kikristo agape inamaanisha: Upendo wa Mungu hasa Kristo kwa binadamu na uumbaji wake Upendo wa binadamu kwa Mungu Upendo wa binadamu kwa mtu mwingine Chanzo kwa Wakristo ni amri (kiasili ya Agano la Kale) jinsi inavyopatikana kwa mfano katika Luka 10:27: "Mpende Bwana Mungu wako kwa moyo wako wote, kwa roho yako yote, kwa nguvu zako zote na kwa akili yako yote.


Lango la Historia | Lango la Biografia | Karibuni | Orodha ya Miaka ◄ | Karne ya 20 | Karne ya 21     ◄ | Miaka ya 1980 | Miaka ya 1990 | Miaka ya 2000 | Miaka ya 2010         ◄◄ | ◄ | 2011 | 2012 | 2013 | 2014 | 2015 | 2016 | 2017 | 2018 | 2019 | ► | ►► Jan. | Feb. | Mac. | Apr. | Mei | Jun. | Jul. | Ago. | Sep. | Okt. | Nov. | Des. Makala hii inahusu mwaka 2015 BK (Baada ya Kristo). 6 Februari - André Brink, mwandishi kutoka Afrika Kusini 14 Februari - Philip Levine, mshairi kutoka Marekani 27 Februari - Boris Nemtsov, mwanasiasa kutoka Urusi 28 Februari - John Damiano Komba, mwanasiasa kutoka Tanzania 14 Mei - Franz Wright, mshairi kutoka Marekani 7 Juni - Christopher Lee, mwigizaji filamu kutoka Uingereza 11 Juni - Ornette Coleman, mwanamuziki kutoka Marekani 8 Julai - James Tate, mshairi wa Marekani 12 Septemba - Frank D. Gilroy, mwandishi kutoka Marekani 20 Septemba - C. K. Williams, mshairi kutoka Marekani 4 Oktoba - Christopher Mtikila, mwanasiasa kutoka Tanzania 10 Oktoba - Richard Heck, mshindi wa Tuzo ya Nobel ya Kemia, mwaka wa 2010 18 Desemba - Placidus Gervasius Nkalanga, askofu Mkatoliki nchini Tanzania 23 Desemba - Alfred Gilman, mshindi wa Tuzo ya Nobel ya Tiba mwaka wa 1994 Wikimedia Commons ina media kuhusu: 2015


James Cook (tamka: jems kuk; * Uingereza, 27 Oktoba 1728 † Hawaiʻi, 14 Februari 1779) alikuwa nahodha, mpelelezi na mchoraji wa ramani Mwingereza katika karne ya 18. Amejulikana hasa kutokana safari tatu katika Bahari ya Pasifiki na taarifa zake juu ya safari hizi. Cook alitembelea visiwa vingi visivyojulikana Ulaya hadi wakati ule akivipima na kuvichora kwenye ramani za Ulaya kwa mara ya kwanza. Alizunguka dunia yote mara mbili. Kati ya maeneo aliyoyaweka kwenye ramani za dunia ni pwani la mashariki ya Australia, visiwa vya Hawaii, Newfoundland na New Zealand. Alivuka Mzingo wa Antaktiki na kupata kuona visiwa vipya na mandhari huko Amerika ya Kaskazini na Pasifiki ya Kusini. Yeye ni maarufu kwa kutafuta pwani ya mashariki ya Australia, kuviona Visiwa vya Hawaii na ramani ya kwanza ya Newfoundland na New Zealand. Ndiyo sababu anaitwa "mtafiti wa Uingereza". Wakati wa safari zake, alitumia muda mwingi juu ya majaribio ya sayansi, na ramani za maeneo mapya. Pia aliandika vitabu vingi kuhusu kile alichokiona. Cook aliuawa na wenyeji wa Hawaii alipotembelea kisiwa mara ya tatu. Visiwa vya Cook hutunza kumbukumbu ya jina lake.


Mason Je John Greenwood (alizaliwa 1 Oktoba 2001) ni mchezaji wa soka wa Uingereza ambaye anacheza katika klabu ya Ligi Kuu ya Uingereza iitwayo Manchester United. Greenwood amecheza vyema katika timu ya taifa ya Uingereza chini ya miaka 17 ambapo alicheza mechi sita mwaka 2017-18 na alikuwa sehemu ya kikosi ambacho kilicheza katika mashindano ya Algarve nchini Ureno.


Port Coquitlam ni mji wa Kanada katika mkoa ya British Kolumbia. Kwa mujibu wa sensa iliyofanyika mnamo mwaka wa 2007, mji una wakazi wapatao 55,000 wanaoishi katika mji huu. Mji upo m 30 kutoka juu ya usawa wa bahari. Eneo lake ni 29 km².


Henoko ni jina la watu wawili katika Biblia: mmoja alikuwa mtoto wa kwanza wa Kaini (Mwa 4:17); mwingine alikuwa mtoto wa Yaredi na baba wa Metuselah, ambaye akawa babu wa Nuhu (Mwanzo 5:21-23). Mwisho wa ajabu wa maisha yake ulisababisha mapokeo ya kwamba alitwaliwa mbinguni (YbS 44:16; Eb 11:5). Kwa sababu hiyo alitumiwa kama mhusika mkuu katika maandishi mbalimbali ya kabla ya Kristo, na hata ya baada yake, hasa katika Kitabu cha Henoko. Katika Uislamu anaheshimiwa kama nabii kwa jina la Idris. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Kitabu cha Henoko kwa Kiingereza


Martha Gertrude Burk (alizaliwa Oktoba 18, 1941) ni mwanasaikolojia wa kisiasa, mwanaharakati wa haki za wanawake, na mwenyekiti wa zamani wa baraza la Kitaifa la mashirika ya wanawake. Martha Burk Biography. Advameg, Inc..


Kwa ziwa lenye jina la karibu angalia Assale (Ethiopia) Ziwa Assal (kwa Kifaransa Lac Assal) ni ziwa la chumvi lililopo nchini Jibuti. Liko katika mpaka wa kusini wa mkoa mwa Tadjoura, ikigusa eneo la mkoa wa Dikhil, takribani km 120 magharibi mwa Mji wa Jibuti. Liko m 155 chini ya usawa wa bahari katika Bonde la Afar. Fuo zake zinashirikisha eneo la chini zaidi barani Afrika na ni ya pili ya chini zaidi duniani baada ya Bahari ya Chumvi huko Israeli/Palestina/Jordan. Urefu wake mkubwa unafikia kilomita 19 na upana wake mkubwa hadi km 7; eneo la maji yake ni hadi km² 54. Kina cha juu kinafikia hadi mita 40. Beseni lake inajumlisha maeneo ya km² 900. Ziwa hili halina njia ya kutoka kwa maji isipokuwa uvukizaji. Tokeo lake, ilhali maji ya kuingia yana kiasi cha chumvi ndani yake, ni kwamba kiwango cha chumvi katika maji ya ziwa kinazidi kuongezeka. Leo hii ni ziwa lenye chumvi nyingi duniani kushinda Bahari ya Chumvi. Eneo la ziwa hili ni kama jangwa na hakuna mimea wala wanyama waonekanao ila mimea midogo katikati ya ziwa hilo.


Prayut Chan-o-cha (wakati mwingine inaandikwa Prayuth Chan-ocha; kwa Kithai: ประยุทธ์ จันทร์โอชา; amezaliwa 21 Machi 1954) alikuwa afisa wa jeshi la Thailand, mwanasiasa, aliyehudumu kama Waziri Mkuu wa Thailand.


Leigh Szaak Francis (amezaliwa tar. 1973) ni mwigizaji wa filamu na mchekeshaji kutoka nchini Uingereza. Bo' Selecta! Leigh Francis kwenye Internet Movie Database